ژن لە ئیسلامدا تەنها کالاێەکی سێکسیە و هێچیتر! |\nژن لە ئیسلامدا تەنها کالاێەکی سێکسیە و هێچیتر!\n2011/06/04 at 6:49 AIM: لێدوانێک بنووسە\nعوسمان مەلا:هات و هاواری ئیسلامیەکان و موسوڵمانان دەرباری ئەوەیکە ژن لە ئیسلامدا رێزی تەواوی لی دەگیری و مافی یەکسانی هەێە لەگەل پیاو، لە کردەوەدا و بە پێی ئاێەتەکانی قورئان و حەدیسەکانی موحەمەد و هەڵسوکەوتی موسوڵامانان درٶیەکی گەورە و ئیدیعاێەکی پوج و بێ بنەماێە. لە ئیسلامدا ژن بە رۆژ کویلەی جسمی و بە شەو هەوەسدانی پیاوانی موسوڵمانە. نەک هەر بە شەو، بەڵکو هەمیشە دەبی ملکەچی خواستە جنسیەکانی پیاوی موسوڵمان بیت.\nلە سیستەمی کۆمەڵایەتی و بەرێچونی ئیسلامیدا، ژن تەنها لە رێگای لەش فروشیەوە دەژیت. تەنها سەرچاوە و شوینی داهاتی ژن لە ئیسلامدا خزمەتگوزاریی سێکسی و جنسیە. لە ئیسلامدا هیچ جۆرە کار و کاسبی، رێگا و رەوشت، پیشە و بەدەست هێنانی خەرج و بژیوی ژیان بۆ ژن لە بەرچاو نەگیراوە. کار و کاسبی و پسپۆریی ژنان لە ئیسلام و قورئان و حەدیسدا بەس فەحشا و لەش فرۆشیە. ئەرکی ژنان مەیتەری، کارەکەری، خزمەتکاری مێرد و خاوەنەکیە و بەخێو کردنی منداڵەکانی ئەوانە. تەنیا ئیشێک کە بۆ ژن ئاماژەی پی کراوە، تەشی رستنە کە ئەویش بۆ پیرە ژنانی لی کەوتوی جنسە کە پیان دەڵێن (عەجوزە). ژن لە ئیسلامدا بە بێ دانی سێکس هیچ جۆرە ماف و حەقدەستێکی نیە.\nبە چاوخشاندنێکی کورت بەسەر سیستەمی ئابوری و ئیداری و بەرێجونی ئیسلامدا، بەم راستیە دەگەین کە ژن حەسابی ئینسانی بۆ نەکراوە و بە بەشێک لە موڵک و ماڵی پیاو دانراوە. تەنانەت یەکێک لە سەرچاوە و رێگا سەرەکیەکانی داهاتی موسوڵمانان بۆ بەرێچون و ژیان کردن بە گشتی، نەک کار و کاسبی و داهێنان و بەرهەم هینان، بەڵکو داگیرکاری و تاڵانی سەروەت و سامانی میلەتان و ناموسوڵمانانە. هەر لەم پەیوەندیەدا ژن بەشیکە لەو تاڵانی و دەستکەوتانە کە پیاوانی موسوڵمانی شەڕکەر و داگیرکەر لە شەرەکاندا بەدەستی دێنن.\nلە ئیسلامدا هەم ژنانی دەستکەوت و هەم ژنانی خۆییش، دابەش کراون بە ٢ گوروپی سەرەکی. ئەم ٢ گروپە بریتین لە ژنانی ئازاد و ژنانی کەنیز. لە ئیسلامدا هەردوک پێناسەی ئازاد و کەنیز بە مەبەستی سوک و بی نرخ لە قەڵەمدانی ژنان بەکار هێنراوە بۆ جێ خستنیان وەک کەرەسە و ئامرازی هەوا و هەوەسی پیاوانی موسوڵمان. ژنی ئازاد یانی ژنێک کە کویلە نیە، بەڵام لێرەدا وشەی ئازاد بە هیچ شیوەێەک بە مانای ئازادی و ئازاد بونی ژن نیە. کەنیز بە ناوەکەیدا ئیتر وەزعی رونە کە چۆن چاوی لێ دەکرێ. کەنیز کویلەێەکی کڕدراو یان بە دەستکەوت گیراوە لە غەزوەکان و شەڕە داگیرکاریەکانی ئیسلامدا دژ بە میلەتان و بەرهەڵستکارانی ناموسوڵمان. کەنیز هیچ ئێختیار و ئیرادەێەکی بەدەست خۆی نیە و گیانیشی وەک خێر و خەڵاتێکە کە لە لاێەن مالک و خاوەنەکەێەوە پێی بەخشراوە. کەنیز بەرانبەر بە دانی سێکس بە خاوەنەکەی و کوڕان و برادەرانی خاوەنەکەی و خزمەت کردن بەوان پاڕونانێکی دەدریتە بۆ زیندو مانەوە و بەرێجون.\nژنی ئازاد بە ژنێک دوتری کە بۆ بەرێچون و بەدەست هێنانی بژیویی ژیان، لەم ئیمتیازە بەهرەمەندە کە باوک و سەرپەرەستەکەی دەیفرۆشن بە پیاوان. جاروبار ژنانی بێوە دەتوانن پیاوێک بۆ خۆێان هەڵبژێرن و بەرانبەر بە دابین بونی بژێویی ژیانیان لەشی خۆیان بخەنە خزمەتی ئەو پیاوە. لێرەشدا ئەم زەواجە راست هەمان لەش فرۆشیە و هیچ لە مەسەلەکە ناگۆڕێت، چونکە ژن لە باری ئابوریەوە هیچ مەعاش و داهاتێکی سەربەخۆی نیە و تەنیا لە رێگای دانی سێکس بە مێردەکەی دەژیت. مارە کردن (نیکاحی ئیسلامی)ش هەر هەمان فروشتن و کڕین و بە کویلە کردنی ژنە. لە ئیسلامدا تەنانەت ئەم نەختە ئازادیەش کە بە ناو دەدری بە بێوەژن کە دەتوانێ لە هەڵبژاردنی پیاوێکدا ئازاد بیت، پێشێلی دەکا و دەبێ ئیزن و ئیجازەی سەرپەرەستەکەی لەسەر بێت. هەروەها کچان بە ناچاری و زۆرەملی دەدرێن بە مێرد و ناتوانن سەرپێچی لە باوک و برا و کەس و کاریان بکەن.\nلە ئیسلامدا بەردەوام هەوڵ دراوە بە هەر رادەێەک کە بۆێان بلوێ تەمەنی زەواج دابەزێننە خوارەوە تاوەکو ماوەی بەهرە وەرگرتنی جنسی لە ژنان زیاتر بێت. بۆ نمونە خودی موحەمەد لە ٦ ساڵیدا عایشەی دەستبەسەر کرد و لە ٩ ساڵیدا تەجاوەزی پێ کرد. ئیسلام و موسوڵمانان ئەم کردەوە دژی ئینسانیەی پێغەمبەری ئیسلام کە دەرحەق بە عایشەی منداڵ ئەنجامیدا، بە رەواو و رەزای خوداکەێانی ناو دەبەن. بێجگە لەمەش لە فتوای رێبەرانی ئیسلامی و لەوانە شیخەکانی ئەزهەر و خۆمەینی و موفتیەکانی عەرەبستاندا هاتوە کە دەڵێن خودا جنسی ژنی بۆ پیاو دروست کردوە و پیاوان دەتوانن خۆێان بە کچی شیرەخۆرەش رەحەت بکەن.\nسێکس لە ئیسلامدا، سێکسێکی حەیوانیی پیاوانی موسولمانە لەگەڵ ژن. ئەم سێکسە هیچ جۆرە وێکچون و خۆشەویستی و عەشقێکی ئینسانی تێدا نیە و یەک لاێەنەێە. ژن لە سێکسی ئیسلامیدا لە لاێەن پیاوەوە تەجاوەزی پێ دەکرێ و وەک ئاودەستی هەوەسی پیاو چاوی لێ دەکرێ. سێکسی ئیسلامی لە ئەساسدا لەگەڵ چەمکی سێکس و خۆشەویستی و لە یەکتری لەزەت بردن، بە قەدەر عەرز و ئاسمان لێک جیاوازن. ژنی موسوڵمان وەسیلەی هێنانەوەی ئاوی پیاوی موسوڵمانە و هیچیتر. ژن لە سێکسی ئیسلامیدا بێ بەرییە لە ئیرادەی جنسی و مەیلی شەخسی. ژن وەک مەڕ و ماڵات و دار و بژوێن بە حیساب دێت. ژنی موسوڵمان دەبی لە هەر کات و لەحزەێەکدا کە مێردەکەی یان خاوەنەکەی داوای سێکسی لی کرد، دەبی ئامادە بێ تەنانەت ئەگەر بەسەر حوشتریشەوە بوە لەکاتی رێکردنیدا.\nلە ئیسلامدا پیاو پارە دەدا و ژن دەکڕێ. ئەم کڕینە چ سیغەی کردبی و چ مارەی کردبێ یەکسانە و کڕیویەتی. مادام کە کریویەتی، ئیتر ئازاد و موختارە کە هەر کات و بە هەر شیوەێەک هەوەسی هەستا و پێی خۆش بو، تەجاوز بە ژنەکەی یان کەنیزەکەی بکا و ئەوان نابێ سەرپێچی بکەن. ئەگەر سەرپێچی بکەن ئەوا کوفریان کردوە و دەکەونە بەر غەزەبی خودا و خاوەن و مێردەکانیان. لە ئیسلامدا ژن شەریکی پیاو نیە. ئەگەر لێرە و لەوی موسوڵمانان دەڵێن ژن شەریکی پیاوە، لە راستیدا درۆێەکی زلە و بێ ئەساس. بە پێی ئاێەتکانی قورئان ژن موڵکی پیاوە و ئامرازی دامرکانی هەوەسی پیاوی موسوڵمانە.\nپیاوی موسوڵمان بە دانی پارە و مارەیی، ژن دەکڕی و بە دانی نەفەقە و خەرجی، وەک کالاێەکی سێکسی و جنسی و خزمەتگوزار بەکاری دێنیت. تەنانەت ئەو منداڵانەش کە لە زەواجی ئیسلامیدا دێنە دنیا، هین پیاون. تەنانەت گیانی منداڵەکانیش موڵکی پیاوە و ئەگەر پیاوێک منداڵەکەی خۆی بکوژێت حوکمی قەساس نایگرێتەوە.\nزەواجی مەتعە و سیغەش کە لە مەزهەبی شیعەدا زیاتر برەوی هەێە و بەردەوام پروپاگاندەی بۆ دەکری، وەک کارخانەی فەحشا و لەش فرۆش سازی وایە. سیغە یەکێکە لەو رێگا و سەرچاوانەی داهات و بژێویی بەرێچونی ژن. ژنان لەم رێگاێەوە دەتوانن لانیکەم پارۆ نانێک بەدەست بێنن بۆ ئەوەیکە لەبرساندا نەمرن. ژن لە روانگای قورئان و ئیسلامەوە راست فاحێشەێە. ژن لەش فرۆش و وەسیلەی جنسە، نەک ئینسانی خاوەن ماف و ئیرادە. تا ئێستا لە ئیسلامدا نەبینراوە هیچ ژنێک بە بێ دانی سێکس بە پیاوێک پارە و ئیمکاناتی پێ درا بێت. حەتمەن دەبێ ژن بە سیغە یان مارە کردن بەرانبەر بە بڕێک پارە خۆی بخاتە خزمەتی هەوەسی پیاوانی موسوڵمان، ئەگینا بە خۆڕای و بە بێ سێکس هێچ ماف و معاشیکی نادرێتی. خودی موحەمەد لەبەر رابواردن و هەوەسبازیی خۆی ئەو هەمو ژنەی راگرتبو، نەک لەبەر رەزای خودا و یان لەبەر هەژاری و بی دەرەتانیی ئەوان.\nهەڵوێست و یاساکانی ئیسلام بەرانەر بە ژن ئەوەندە نا ئینسانی و قێزەونە کە ویژدانی هەر ئینسانێکی خاون هەست و شعور بریندار دەکا. بۆ نمونە خاڵێکی جێگای سەرنج و تێڕامان لێرەدا ئەوەێە کە هەرکاتیک ژنێک بە دڵخوازی خۆی و لە رێگای خۆشەویستیی دوڵایەنە و بە بی هیچ کڕین و فرۆشتینک لەگەڵ پیاویک پێوەندیی سێکسی هەبی و پێان بزانن، چونکە پارە و پولێکی تێدا نیە بۆ مەلاکان و حکومەتە ئیسلامیەکان، مەلاکان و قورئان و حەدیسەکان قیژە و قاویان لێ بەرز دەبیتەوە و دەڵێن ئەمە قاحبەێە و بە زینا لە قەڵەمی دەدەن. پاشان سزاکانی بەردەباران و قەمچی لێدانیان بەسەردا دەسەپێنن تا لە ژێر قەمچی و بارانی بەرد دا گیان دەدەن. یاسا قەباحەتبار و بۆگەنەکانی وەک حەڵاڵ و حەرام، مەحرەم و نامەحرەم، گوناهبار و زیناکار و هەر هەمو ئەم ورێنە دژی ئازادی و دژی ئینسانیانە ریشەکەی هەر لەم پارە و پولە داێە بۆ رێبەران و حکومەتە ئیسلامیەکان و مەلاکان.\nئەگەر بەشداری و دەوری کومەڵاێەتیی ژن لە ئیسلامدا باسی لیوە کرابێ و کەوتبێتنە ناو بازنەی حیساباتەوە، لە راستیدا تەنها ئەو کاتانەێە کە مەعامەلەی کڕین و فرۆشتنیان بەسەرەوە دەکرێ، یانی کاتی مارە کردن و سیغە کردنیان. ئەگینا ژن بۆی نیە بە هیچ شیوەێەک لە سیاسەت و ئیدارە و کاروباری کۆمەڵاێەتی و ئابوریدا بەشداری بکا. کاری ژن تەنیا خزمەتگوزاریی سێکس و بەخێو کردنی منداڵ و چێشتخانەێە.\nلە وڵاتانی ئیسلام لێدراودا، کار و ئەرکی ژن جێبەجێ کردنی بێ ئەملا و ئەولای وەزیفە شەرعیەکانە. ژن بەو هەمو خزمەتە کە بە پیاوی موسوڵمانی دەکا و بەو هەمو بێ بەشی و سەرکوت و دەمکوتەوە کە درحەقی دەکری، دیسانەکە ئەهلی جەهەنەمە و ناچنە بەهەشت. ئەگەریش برێکیان بچنە بەهەشت، ئەرکیان گەوادی کردندە بۆ مێردەکانیان. هەر ژنیک لە بەر حوجرەی مێردە موسوڵمانەکەیدا لەسەر کورسیەک دایدەنین و یەک لە دوای یەک حۆریەکان دەکاتە ژورەوە بۆ پیاوەکەی. ئەمەێە کە ئەڵێن بەهەشت لە ژێر پێی دایکان داێە. بەهەشت مەیخانە و فاحێشەخانەی اللەێە بۆ پیاوانی شەڕکەری موسوڵمان. شوینی ئاوا نەک شایستەی دایکان نیە، بەلکو گەورەترین سوکاێەتیە بە دایکان.\nتا ئەو کاتەی کە ژنان لە کۆمەڵگادا لەسەر پێی خۆێان رانەوەستن، ماف و حەق و حقوقی یەکسان و بەرابەریان لەگەڵ پیاو پێ نەدری، خاوەنی مەعاش و سەربەخۆ نەبن، بێگومان بێجگە لە کالاێەکی جنسی هیچیتر نین. وش\nەکانی براژن، خاڵۆژن، ئامۆژ، هێوەر، هەوە، ژنخۆشک و….پێناسەی مڵک بونی ژنە بۆ پیاوان و لە خۆیدا سوکایەتیە بە ژن. ئەمەش رەنگدەرەوەی کولتور و ئایینی ئیسلام و پیاوسالاریە.\nیادکردنەوەی مەرگی خومەینی لە هۆڵی پێشه‌وا قازی محه‌مه‌د رووناکبیران تووره ده کات\tدەنگە ناشیرینەکەی سەندیکای ڕۆژنامەنووسان لە ھەولێر


كەركوك.. گروپێکی چەكدار هەوڵی داگیرکردنی زەوییەکی تایبەت دەدات\nهەواڵ / کوردستان :: 30/03/2019 :: 258 جار بینراوە\nلەلایەن گروپێکی چەکدارەوە هەوڵدەدرێت زەوییەکی تایبەت بەخزمەتگوزاری داگیر بکرێت، پۆلیسیش دەڵێت: "لیژنەیەکی تایبەتی ئەمنی پێکهێنراوە تایبەت بەلێپرسرینەوە لەگەڵ ئەو گروپانەدا".\n(یەکشەممەی رابردوو 24ی ئازاری 2017) ژمارەیەک چەکدار چوونەتە سەر زەوییەک لەگەڕەکی راپەڕین بەمەبەستی داگیرکردنی، پێشتریش چەند پارچە زەوییەکی دیکە داگیرکراون و خانووی نیشتەجێبوونی لەسەر دروستکراوە.\nزانا نەبەز هاوڵاتییەکی دانیشتووی گەڕەکەکەیە بەدواڕۆژی وت: "چەکدارەکان لەدوای هاتنە سەر زەوییەکە بۆ ئەوەی ئامادەکاری بکەن بەمەبەستی دەستنیشانکردنی شوێنەکە و دابەشکردنی وەکو گەڕەک کۆبووینەوە و بنکەی پۆلیس و موختارمان لێ ئاگادارکردووەتەوە".\nوتیشی: "دوای ئاگادارکردنەوەی لایەنە پەیوەندیدارەکان جارێکی دیکە چەکدارەکان گەڕاونەتەوە و هۆشدارییان داوەتە ماڵەکان کە هەر کەسێک بەدڵی نییە، دەتوانێت ماڵەکەی بگوازێتەوە لە گەڕەکەکە".\nسەبارەت بەناسنامەی چەکدارەکان، ئەو هاوڵاتییە ئەوەی خستەڕوو کە چەکدارەکان عەرەب بوون و ئۆتۆمبێلی توێتای (مەرزیە)ی بێ تابلۆیان پێبووە، گومان دەکەین سەر بەگروپەکانی حەشد بن.\nلەئێستادا زۆربەی ماڵەکانی دەوروبەری زەوییەکە خانووەکانیان داناوە بۆ فرۆشتن و ئاماژە بۆ ئەوە دەکەن کە ئەگەر لایەنە ئەمنییەکان توانای رێگرییان لەزیادەڕۆییەکە نەبێت، باشترە گەڕەکەکە بەجێبهێڵن.\nئەوان بەوتەی خۆیان ماوەی 15 ساڵە زەوییەکەیان پاراستووە لەداگیرکردن و لەسەر ئەرکی خۆیان کردویانەتە باخچە.\nلەماوەی پێشووتریشدا چەند حاڵەتێکی هاوشێوە لەگەڕەکی راپەڕین روویاندا کە بەهۆیەوە هاوڵاتییەکی کورد لەکاتی رووبەڕووبوونەوەی ژمارەیەک چەکدار کوژرا کە دەیانویست دەست بەسەر خانووەکەیدا بگرن.\nعەمید ئەفراسیاو کامیل وتەبێژی پۆلیسی کەرکوک بەدواڕۆژی وت: "تاوەکو ئێستا ئاگادارنەکراوینەتەوە لە داگیرکردنی ئەو زەوییەی گەڕەکی راپەڕین کە لەبنەڕەتدا تایبەتە بەخزمەتگوزاری".\nوتیشی: "لەلایەن فەرماندەیی ئۆپراسیۆنەکانی کەرکوکەوە لیژنەیەک پێکهێنراوە لەلیوای 61ی تایبەت و پۆلیسی ناوخۆیی کەرکوک بۆ رووبەڕووبوونەوە و لێپرسینەوە لەگەڵ ئەو چەکدارانەی بەناوی گروپی جیاوازەوە زەوی داگیر دەکەن و خانووی زیادەڕۆ دروستدەکەن".\nئاماژەی بۆ ئەوەشکرد کە سەرکردەی گروپەکانی حەشدی شەعبی هێزە ئەمنییەکانیان سەرپشک کردووە بۆ ئەوەی رێوشوێنی توند دژی ئەو چەکدارانە وەربگرن کە بەناوی ئەوانەوە زەوی دەوڵەت و هاوڵاتیان داگیر دەکەن.\nپێشتریش ژمارەیەک چەکدار بەناوی گروپی جیاوازەوە چوونە سەر بازاڕەکان و پارەیان لەدوکاندارەکان وەردەگرت بەناوی پاسەوانێتییەوە، ئەگەرچی بەشێکیان مۆڵەتی وەزارەتی ناوخۆی عیراقیان هەیە و هاوشێوەی کۆمپانیای ئەمنی و پاراستنی بازاڕەکانی شارەکە دەستبەکارن.\nئەمەیش لەکاتێکدایە جگە لەپۆلیسی ناوخۆیی، لیوای 61ی تایبەت، لیوای 16ی حەشدی تورکمانی، پۆلیسی ئیتیحادی و فەوجێکی دژەتیرۆری عێراق لەنێو شارەکەدان و لەلایەن فەرماندەییەکی ئۆپراسیۆنی هاوبەشەوە سەرپەرشتی دەکرێن.\nکوردستانی :: 60 خولەک پێش ئێستا


قەلەڕەشی ئەم زبڵدانە - ئاوێنه\n(ئێمە لەسەر چیاکان کەو بووین، ئیستا لەشار لەزبڵدانەکان قەلەڕەشین.. ئەحمەد کایا)\nگەنجێکی کورد ئۆتۆمبیلەکەی ڕازاندۆتەوە تا بووک سەربخات و بچێت بۆ مانگی هەنگوینی، بەڵام لە سەر ژمارەی ئۆتۆمبیلەکەی نوسیوە ” نەمرم دەیکەم بە دوو”. ئەم کردە بچوکە خۆی بۆخۆی ماناو مەخزای قوڵی هەیە، بەوەی کە هێشتا زاوا جەستەی بەرجەستەی هاوسەرەکەی نەکەوتووە بیر لە جەستەیەکی تر و ژنێکی تر دەکاتەوە. ئەکتەر و مۆزیسیانی ئەمریکی جۆنی دێپ جارێک وتی: (ئەگەر لەیەککاتدا دوو کەست خۆش ویست ئەوا دووەمیان هەڵبژێرە)، مادام تۆ بیرت لە دووەم کردۆتەوە ئەوا هەرگیز یەکەمت خۆشنەویستووە.\nئەم وێنەیە کە بەر چاومان دەکەوێ، لەمێژە لەڕێی هونەرەوە، لەڕێی شیعر و ئەدەبیاتەوە، لەڕێی زمانی عەوامی خەڵکەوە، بە گروێمان دەکەوێ، هەر بۆیە ئەم ئۆتۆمبیلە بەلاماندا دەڕوات و بەسەر شەقامەکاندا تێدەپەڕێت و هیچیش ڕوونادات و توشی شۆکمان ناکات، چونکە ئێمە پێشتر ڕاهاتووین لەسەر ئەوەی کە لەیەککاتدا بیر لە دوو ژن بکەینەوە.\nشێخ ڕەزای تاڵەبانی دەڵێ:\nپێم دەڵێن دوو ژنت بۆچیە شێخ ڕەزا\nشوکری بۆ تەسک و تروسکی جەمیلە بۆ سک و زا\nسەیرکە ئێمە نازانین چێژ لە ڕۆح و جەستەی یەکتر ببینین، وەک قەلەڕەش دەکەوینە گیان جەستەی ژن. سەیرکە لەم عەسرەدا سەرجەم پێدراوەکانی مۆدێرنە بەکار دەهێنین بەڵام تا ئێستا بڕوامان بە چەمکی بێوەژن و کچە عازەب هەیە.\nچی وا دەکات شار پڕ بێت لە قەلەڕەش و بکەوێتە گیانی جەستەی ماکەوەکان؟ ئەمە پاشخانێکی دوورتری هەیە، ئەویش ئەوەیە چەکدارەکانی شاخ کە دێنە خوارەوە شەقام و کۆڵانەکان لەگەڵ پۆخڵەواتی خۆیاندا ناشرین دەکەن، ئەمە ڕێک ئەو ڕستەیەیە کە شۆڕش نەیتوانی مێنتاڵیتی خەڵک بگۆڕێت، (بێ گومان ئەوەی پێی دەوترێ شۆڕش). سەرکردەیەکی خەباتی چەکداری ئێمە کە ئێستاش لە ژیاندا ماوە و لە بارەگایەکدا کۆبوونەوە بە ژنان دەکا، لە شاخ دەڵێ: (لە هەورامانەوە تا قەرەداغ لە هەر گوندێک دایەنەیەکم هەس.) واتە لە هەر گوندێک وەک داڵە کەرخۆرە دەکەوێتە گیانی ژنێک. ڕەنگە ئەم سەرکردەیە سودی لەم گۆرانیە وەرگرتبێت کە دەڵێ :(جا ئای بۆ دڵسۆزێ، ئەمشەو بێتە پاڵم).\nشۆڕش لە شاخ دەکەوێـتە گیان ماکەوەکان و لەشاریش وەک قەلەڕەش لە زباڵدانەکاندا خەریکی پیسخۆییە. ئەمە وادەکات گەنجێک چێژ لە مانگی هەنگوینی نەبینێت و هێشتا جەستەی هاوسەرەکەی بۆن نەکردووە بیر لە جەستەیەکی تر دەکاتەوە. ئەم گەنجە ئەسەڵەن ئەم ژنەی خۆشنەویستووە و بیر لە کەسی تر دەکاتەوە.\nئەم دیدە لە دنیای گەلاندا جیاوازە. لە رۆمانی (خۆشەویستی لە زەمەنی کولێرادا) گابرێل گارسیا مارکیز، ئاریزا پەنجا ساڵ چاوەڕێی دازا ی خۆشەویستی دەکا تا مێردەکەی دەمرێت، ئینجا دەچێتە ماڵی و پێی دەڵێ: (من 50 ساڵە چاوەڕێم بەتۆ بگەم، پەنجا ساڵە چاوەڕوانم تا بۆنی جەستەی تۆ بکەم). کەچی لای ئێمەش کاکی گۆرانیبێژی کورد دەڵێ:\nلەیلێ دووچاوی منی چەند جوان و شۆڕە ژنی\nبە کچی بۆ من نەبووی نامەوێی بە بێوەژنی


کۆدی هەواڵ: 4612\nڕێکەوتی بڵاوکردنەوە: 10:04 - 2022/01/05\nیەکێک لە پرسە سەرەکییەکانی تورکیا بەبڕوای زۆرینەی شرۆڤەکاران چارەسەر نەبوونی پرسی کوردەکانی ئەو وڵاتەیە. ئاژانسی هەواڵی کوردپرێس لەم بارەوە دیمانەیێکی لەگەڵ دکتۆر ڤارا ئێکاریووس کێلی مامۆستای بەشی زانستی سیاسی و پەیوەندییە نێونەتەوەییەکان لە زانکۆی سیێنای ئیتالیا ئەنجام داوە. ناوبراو باسی لە ئاوڕنەدانەوە لە پرسە کوردییەکان کرد لەلایەن وڵاتانی ڕۆژئاوایی لەوان ئەورووپاوە کە لە درێەدا دەیخوێننەوە:\nخەمساریی وڵاتانی ڕۆژئاوا بۆ پرسی کوردانی تورکیا\nدکتۆر کێلی دەڵێت یەکێک لە پاشهاتەکانی لەبەرچاو نەگرتنی پرسی کوردەکانی تورکیا کۆچی بەلاشاوی ئەوانە بۆ ئەرووپا.\nمامۆستاکەی زانکۆی سیێنای، دەڵێت تەنگەژەکانی ئەورووا و ڕێکنەکەوتن لەسەر پرسەکانی مافی مرۆڤ لەو خاڵانەن کە دەتوانێت ڕێگربێت لە دەخڵ بوونی ئەورووپا بە پرسی کورد. ناوبراو زیاتر وتی: لە ئێستادا زیاتر لە هەر کاتێکی دیکە دەرکەوتووە کە دەستەواژەی «ڕۆژئاوا» لەبارەی ڕێککەوتنی فەلسەفی هاوبەش لەسەر پرسی مافی مرۆڤ بوونی نییە.\nدکتۆر ڤارا ئێکاریووس کێلی دەڵێت هۆکارێکی دیکەی دەستوەرنەدانی وڵاتانی ڕۆژئاوایی لەپرسی کوردەکان نەبوونی چالاکیی جیدیی و نەبوونی تەعاموولی پەنابەرە کوردەکانە لە ئەورووپا؛ دکتۆر کێلی دەڵێت بۆ ئەم کارەش پێویستە کۆچەرانی کورد لە وڵاتانێک وەکوو فەڕەنسا و ئەڵمانیا وەکوو هاووڵاتی چالاک خۆیان دەربخەن.\nکاریگەریی؛ پەیوەندییە ئابوورییەکانی ئەرووپا لەگەڵ تورکیا لەسەر داخڵ نەبوونی ئەورووپا بە پرسی کوردانی تورکیا\nناوبراو ئاماژی دا بە پەیوەندیی ئابوورییەکانی ئەورووپا لەگەڵ تورکیا و وتی: ئاوڕنەدانەوەی وڵاتانی ڕۆژئاوای بە پرسی کوردەکان دەتوانێت بەهۆی بەرژەوەندیی ئابوورییەوە بێت. دەست بردن بۆ چەند پرسێک لەوان ئامادەبوونی هێزەکانی ڕووسیا لە سنووری ئۆکارین و دەستپێڕاگەیشتنی ئەورووپا بە گازی سروشتی یەکەمایەتی زیاتری لەپرسگەلێک وەکوو مافی مرۆڤ هەیە.\nمامۆستای بەشی زانستی سیاسی و پەیوەندییە نێونەتەوەییەکان لە زانکۆی سیێنای ئیتالیا جەخت دەکاتەوە کە ژمارەیێک لە وڵاتانی ڕۆژئاوایی لە سیاسەتەکانی ئێستای حکوومەتی تورکیا بە سەرۆکایەتیی ئەردۆغان ڕازی نییەن بەڵام سەرقاڵی ژمارەیێک بابەتی گرینگی دیکەن. ئەم وڵاتانە نیگەرانی ئەوەن کە ڕووبەڕووبوونەوەیان لەگەڵ ئەردۆغان ببێتە هۆی سەرکەوتنی سیاسەتەکانی پووتین بۆ پەرتەوازەیی خستنە ناو ناتۆ بۆیە لەم یاریەدا ژمارەیێک بابەت وەکوو کورد و مافی مرۆڤ دەخرێنە پەراوێزەوە.\nدەسەڵات و توانای بایدن بۆ گوشار خستنە سەر ئەردۆغان بەمەبەستی پشتگیری لە کوردەکان و ئۆپۆزیسیۆن\nدکتۆر ڤارا ئێکاریووس کێلی لەبارەی ئەو بەڵێنەی کە بایدن پێش هەڵبژاردنی وەکوو سەرۆکی ئەمریکا بۆ پشتگیری لە کوردانی تورکیا داویەتی، بە کوردپرێسی ڕاگەیاند: جۆ بایدن بە یاریێکی درێخایەن و پێچەڵاوپێچتری پرسی کۆمەڵگای کوردییەوە تلاوە. جۆ بایدن دەیهەوێت هەڕەشە یەک لە دوای یەکەکانی ئەردۆغان بۆ ئەنجامدانی ئۆپەرایسۆنی سەربازی لەناوچەی ژێر کونترۆڵی کوردەکانی سووریا هەڵبوەشێنێتەوە. بەڵام کێشەکە ئەمەیە کە ئەردۆغان بۆ ڕاکێشانی پشتگیریی ناسیۆنالیستەکان پێویستی بە سەرکەوتنێکی سەربازی هەیە.\nناوبراو وتیشی ل ئێستادا ئەردۆغان ترسی لە پاشهاتە ئابوورییەکانی کاردانەوەی جۆ بایدن هەیە لە ئەگەری تێپەڕاندنی سنوورەکانی تورکیا و هێرش کردنە سەر ناوچە کوردنشینەکان لەلایەن سەربازانی تورکیاوە.\nمامۆستاکەی زانکۆی سیێنا دەڵێت تەنها ڕێگای باشتر بوونی دۆخی کوردەکانی تورکیا لادانی ئەردۆغانە لە ڕێگای یەکگرتنی حزبە ئۆپۆزیسیۆنەکان لە هەڵبژاردنەکاندا.\nئەمریکائەورووپاتورکیاسووریاکوردی تورکیاپەکەکەئەردۆغانجۆ بایدن


نرخی نەوت گەیشتە نزمترین ئاستی - تۆڕی میدیایی خەڵک\nنرخی نەوت دوای ئەو هەڵكشانە كتوپڕەی بەهۆی جەنگی نێوان رووسیا و ئۆكرانیاوە بەخۆیەوەی بینی، ماوەی چەند رۆژێکە بەردەوام روو لە دابەزین دەکات و تا ئەمڕۆ نزمترین ئاستی خۆی لە بازاڕەکانی جیهاندا و ماوەی مانگێکدا تۆمارکرد.\nئەمڕۆ پێنجشەممە، 23ی حوزەیرانی 2022، نرخی نەوت لە بازاڕی جیهانی دابەزینی نوێی تۆمار كرد بەو پێیەی نرخی یەك بەرمیل نەوتی برێنت بە 108 دۆلار و 90 سەنت و نەوتی خاوی ئەمریكی بە 103 دۆلارە و 20 سەنت مامەڵەیان پێوە دەکرێت.\nئەمە لەکاتێكدا، دوێنێ چوارشەممە، نرخی یەك بەرمیل نەوتی خاوی برێنت 4.65 دۆلار و بەڕێژەی 4.1% دابەزی و گەیشتە 110 دۆلار، هاوكات نرخی یەك بەرمیل نەوتی خاوی ڕۆژئاوای تەكساسی ناوەڕاستیش 5.08 دۆلار دابەزی و گەیشتە 104.44 دۆلار.\nسەرباریی ئەو شڵەژانەی بەخۆیەوە بینی، ماوەی چەند مانگە نرخی نەوت بەهۆی کاریگەگەرییەکانی جەنگی نێوان رووسیا و ئۆكرایناوە ڕووی لە بەرزبوونەوە كردووە تا گەیشتە سەرووی 130 دۆلار، بەڵام دواتر بەهۆی دانوستانەكانی ئاشتییەوە بۆ نزیكەی 100 دۆلار دابەزییەوە.\nخەڵك- جۆ بایدن سەرۆكی ئەمریكا فەرمان دەكات ڕۆژانە ملیۆنێك بەرمیل نەوت لە یەدەگی ستراتیژی بۆ ماوەی 6 مانگ دەربهێنرێت، لەپێناو دابەزاندنی نرخی نەوت…\n05 تەموز 2021 7.45 pm\nخەڵك- كۆبوونەوەكەی (ئۆپیك پڵەس) دواخرا و بڕیاردرا كاتێكی تر بۆ سازدانی دابنرێت. ئەمڕۆ دوو شەممە وابڕیار بوو، كۆبوونەوەی…\n28 کانونی دووهەم 2022 9.00 pm\nخەڵك ئێوارەی ئەمڕۆ جارێكی دیكە نرخی نەوت بەرزبووەوەو گەیشتە 91 دۆلار، بە جۆرێك كە لە ساڵی (2014) ەوە یەكەمجارە بگاتە…


پلانی هاتنی ٢٠ ملیۆن گەشتیار بە داهاتی ٢٥ ملیار دۆلاری - جام کوردی\nسەرۆکی ڕێکخراوی کەلەپوری فەرهەنگی ئێران ڕایگەیاند:\nپلانی هاتنی ٢٠ ملیۆن گەشتیار بە داهاتی ٢٥ ملیار دۆلاری\n05 کانونی دووەم 2018\nسەرۆکی ڕێکخراوی کەلەپوری فەرهەنگی ئێران جەختی لە گەشەپێدانی بواری گەشتیاری ئێران کردەوە و وتی: لە ئاسۆی بەردەم تا ساڵی ١٤٠٤ی کۆچی هەتاوی پێویستە ٢٠ ملیۆن گەشتیارمان بە داهاتی ٢٥ ملیار دۆلارییەوە هەبێت.\nبە پێی ڕاپۆرتی جام کوردی، عەلی ئەسغەر مونسان لە کۆنفرانسی گەشتیاری تەورێز ٢٠١٨ بە ئاماژە بەوەی کە پیشەسازی گەشتیاری بە ئابوری سێهەمی جیهان ناو دەبرێت و بە خێراییەکی زۆر درێژە بە ڕێگای خۆی دەدات، وتی: بە پێشکەوتنی تەکنۆلۆژیا پێش بینی دەکرێت گۆڕانکاری لە بەشە جیاجیاکانی کەرتی ئابوریدا بکرێت بەڵام بەردەوامی گەشەی ئابوری لە گەشتیاریدا هەر دەمێنێتەوە.\nناوبراو ڕایگەیاند کە بە پێی ئامارە جیهانییەکان زیاتر لە یەک ملیار و ٤٠٠ ملیۆن گەشتیار بوونی هەیە. وتیشی: ١٤٠٠ دۆلار بۆ هەر گەشتیارێک دەتوانێت گۆڕانکاری گەورەی ئابوری بخوڵقێنێت.\nسەرۆکی ڕێکخراوی کەلەپوری فەرهەنگی، پیشەسازی دەستی و گەشتیاری ئێران بە ئاماژە بەوەی کە لە وڵاتانی پێشکەوتوو، کەرتی گەشتیاری لە سەدا ٥٠ی کێشەی بێکاریی چارەسەر کردووە، وتی: یەکێک لە تایبەتمەندییەکانی کەرتی گەشتیاری ئەوەیە کە بە سەرمایەگوزاری زۆر کەم دەکرێت هەلی کار بڕەخسێنیت، لە ئێران بۆ دابینکردنی هەر هەلێکی کار پێویست بە ٤٠ تا ٥٠ ملیۆن تمەن دەبێت و ئەم ڕێژەیە لە کەرتی پیشەسازیش دەگاتە ٥٠٠ ملیۆن تا یەک ملیار تمەن.\nجێگری سەرۆک کۆماری ئێران بە ئاماژە بەوەی کە لە هەر ١١ هەلی کاری جیهان یەک هەلی کار پەیوەندیی بە گەشتیارییەوە هەیە، وتی: کەرتی گەشتیاری لە ئێران بۆ داهات و دابینکردنی هەلی کار گرنگی زۆری هەیە.\nمونسان ڕایگەیاند کە لە پیشەسازی دەستی لە ئێران یەک ملیۆن کەس سەرقاڵی ئیشکردنن و بژێوی ٥ ملیۆن کەسیش دابین دەکەن. ڕوونیشیکردەوە: ٢ ملیۆن هەلی کار لە بواری گەشتیاری ئێمەدا هەیە و بە یەکێک لە هەرە گرنگترین چارەسەرەکانی کێشەی بێکاری دادەنرێت.\nسەرۆکی ڕێکخراوی کەلەپوری فەرهەنگی ئێران وتی: ئەمڕۆ کەرتی گەشتیاری بووەتە ڕکابەری داهاتە نەوتییەکان.\nناوبراو ڕایگەیاند: بۆ ئاسۆی بەردەم تا ساڵی ١٤٠٤ی کۆچی هەتاوی دەبێت ٢٠ ملیۆن گەشتیارمان بە داهاتی ٢٥ ملیار دۆلارییەوە هەبێت. وتیشی: لە ئێستادا ٥ ملیۆن گەشتیارمان هەیە و دەبێت ئەم ئامانجە گەورەیە مسۆگەر بکەین و یارمەتیدەری کەرتی ئابوری وڵاتەکەمان بین.\nڕاشیگەیاند کە ئێران دەوڵەمەندە بە ڕاکێشیگەلی مێژوویی، سرووشتی و فەرهەنگی و پێویستە لەم دەفرایەتییە گەورەیە کەڵک وەربگرین. وڵاتانی دراوسێی ئێمە بە کەمترین داهات، ژمارەیەکی زۆر گەشتیاری بیانییان هەیە و نابێت چیدی لەم بوارەدا دواکەوتوو بین.\nجێگری سەرۆک کۆماری ئێران بە ئاماژە بە هەڵبژاردنی شاری تەورێز وەک پایتەختی گەشتیاری ساڵی ٢٠١٨ی ئێران وتی: ئەم هەڵبژاردنە بە پێی تایبەتمەندییە مێژوویی، فەرهەنگی و کۆمەڵایەتییەکانی ئەم ناوچەیە بووە.\nعەلی ئەسغەر مونسان ڕایگەیاند: پارێزگای ئازەربایجانی ڕۆژهەڵات لە ڕیزی ٥ پارێزگای یەکەمی ئێرانە بۆ ڕاکێشانی گەشتیاران کە لە سەرەتای ئەمساڵەوە زیاتر لە ٣٠٠ هەزار گەشتیار بە گەشەی لە سەدا ٦ چوونەتە شاری تەورێز.\nناوبراو بە ئاماژە بەوەی کە لە تەورێز زیاتر لە ١٨٠٠ ئاسەواری نیشتمانی تۆمار کراوە کە تایبەتمەندییەکی گەروەی لە بواری گەشتیاریدا بەم ناوچەیە بەخشیوە، وتی: پێویستە تەورێز وەک ئامانجێکی گەروەی گەشتیاری لە وڵاتدا بناسرێت.\nئێران بواری گەشتیاری عەلی ئەسغەر مونسان\nجەخت لەسەر جێبەجێ کردنی خێرای ڕێکەوتنامەکانی پێشانگای توانای زانکۆ ئێرانییه‌کان له هه‌ولێر


وەزارەتی ناوخۆی حكومه‌تی ھەرێم لەبارەی داماڵینی چەك چەند بڕیارێكی ده‌كرد\n10/2/2019 - 15:04\nوەزارەتی ناوخۆی حكومه‌تی ھەرێمی كوردستان، لەبارەی داماڵینی چەك چەند بڕیارێكی ده‌كرد .\nله نووسراوێكدا كه خاڵی بریاره‌كانی تیادا بڵاو كراوه‌ته‌وه، ڕایده‌گه‌یه‌نێت. بەپێی ئەو دەسەڵاتەی پێماندراوە لە یاسای وەزارەتی ناوخۆ ژمارە (6)ی ساڵی 2009 و بەپێی یاسای چەك ژمارە (16)ی ساڵی 1993، بە مەبەستی نەھێشتنی دیاردەی چەكداری بە تایبەت چەكی قورس و مام ناوەند و ھێشتنەوەی ئەو چەكانە تەنھا لە دەست ھێزە چەكدارەكانی حكوومەتی ھەرێمی كوردستان، بڕیارماندا بە:\nیه‌كه‌م: داماڵینی گشت چەك و تەقەمەنی جگە لە دەمانچە و كلاشینكۆف.\nدووه‌م: دەست بەسەرداگرتنی ئەو چەكە بێ مۆڵەتانەی كە لەلایەن ھاووڵاتیان ھەڵدەگیرێت و گرتنەبەری رێكاری یاسایی بەرامبەریان.\nسێیه‌م: لە سەنتەری ھەر پارێزگا و قەزا و ناحیەیەك لە بەڕێوەبەرایەتییەكانی پۆلیس و ئاسایش بنكەی كۆكردنەوەی ئەو چەكانەی رادەست دەكرێن یان دەستی بەسەردا دەگیرێت كۆدەكرێنەوە و لەلایەن لیژنەیەكی تایبەتمەندەوە جەرد دەكرێن و رادەستی وەزارەتی پێشمەرگە دەكرێن.\nچواره‌م: لە رێگای دەزگاكانی راگەیاندن ئاگاداری گشت ھاووڵاتیان دەكرێت ئەوانەی دەمانچە و كلاشینكۆفی بێ مۆڵەتی ھەیە لەو بنكانە تۆماری بكەن و ئەو چەكانەی كە لە بڕگەی (1)ی سەرەوە ئاماژەی پێكراوە رادەستی بكەن.\nپێنجه‌م: ئەم بەیانە لە رۆژی دەرچوونی كاری پێدەكرێت بۆ ماوەی 6 مانگ.\nشه‌شه‌م: دوای كۆتایی هاتنی ماوه‌ی كه له بڕگه‌ی پێنجی سه‌ره‌وه دیاریكراوه، هه‌رچه‌كێك ده‌ستی به‌سه‌ردابگیرێت، خاوه‌نكه‌ی به پێی یاسای چه‌ك ڕه‌وانه‌ی دادگا ده‌كرێت .\nحه‌وته‌م: ئه‌م بابه‌ته له رۆژنامه‌ی وه‌قائیعی كوردستان بڵاو ده‌كرێته‌وه .


ڕێڤنگیا سه‌رخوه‌بوونا کوردستانێ ژ خانه‌قینێ تا کۆماته‌ی – Sibehî سبەھی\nڕێڤنگیا سه‌رخوه‌بوونا کوردستانێ ژ خانه‌قینێ تا کۆماته‌ی\nBergeh Kurdistan On 19/06/2021 / نڤیسار\nشه‌هید زۆران عبدالعزیز پشتیوان، یێ به‌رنیاس ل به‌هدینان ب (شه‌هید زۆراب)، ساڵا 1943 ل خانه‌قینێ هاتیه دنیایێ.\nبابێ وی، عبدالعزیز پشتیوان، ئێک ژ دامه‌زرێنه‌رێن پارتیا هیوا بوویه و ل خانه‌قینێ ب (مامۆستایێ کوردایه‌تیێ) تێته ناسین.\nشه‌هید زۆراب ل ساڵا 1959 ده‌ما ل خانه‌قینێ به‌ڕه‌ڤانیێ ژ به‌رده‌وامبوونا کورسێن زمانێ کوردی دکه‌ت، ب ده‌ستێ ڕژێما ئیراقێ تێته گرتن.\nل ساڵا 1961 دبیته قوتابیێ ئاماده‌یی یا پیشه‌سازی ل به‌غدایێ. لێ ژ به‌ر کو خیرالله طلفاح خه‌زوورێ صدامێ فاشست، ڕێڤه‌به‌رێ وێ قوتابخانێ بوویه، ئه‌و قوتابی یێن عه‌ره‌ب یێن نه‌ژادپه‌ره‌ست ل دژی شه‌هید زۆرابی هاندده‌ت. لێ شه‌هید زۆراب ل هه‌مبه‌ری وان ده‌ستا ناداهێلیت و شه‌ڕه‌کی مێرانه ل هه‌مبه‌ری وان عه‌ره‌ب یێن فاشست ده‌ستپێدکه‌ت. پشتی شه‌هید زۆراب ب تنێ دشێت گه‌له‌کا ژ وان برینداربکه‌ت، ئه‌و ژی تێته بریندارکرن و ده‌رێخستن ژ قوتابخانێ و خوه ڤه‌دگوهێزیته سلێمانیێ.\nل ساڵا 1964 کامه‌رانێ برایێ وی ژی، ل سه‌ر کوردایه‌تیێ، ب ده‌ستێ حکومه‌تا ئیراقێ تێته شه‌هیدکرن.\nژ به‌ر رۆلێ وی یێ قاره‌مانانه ل دژی به‌عسیا، شه‌هید زۆراب ل 8/2/1963 هه‌تا 3/2/1969 ل زیندانێن رمادی، حلله، مۆسل و نوگره سه‌لمان تێته زیندانکرن. ئه‌و د زیندانێ دا وه‌ک مامۆستایه‌ک رۆلێ خوه دبینیت و ده‌رسێن کورداتیی و جڤاکناسیێ دده‌ته زیندانیێن کورد.\nل ساڵا 1970 ژ به‌ر گڤاشتنێن به‌عسیا خانه‌قینێ دهێلیت و دبیته پێشمه‌رگه و ل وان ساڵان دیسان خه‌لکێ وان گوندان فێری خواندن و هشیارکرنا ساخله‌میێ دکه‌ت.\nپشتی شکه‌ستنا شوڕشێ ل ئادارا 1975، ب ڕاسپاردنا سه‌رۆک مه‌سعود بارزانی، شه‌هید زۆراب دگه‌ل کۆمه‌کا کادرێن پارتی، خوه دگه‌هیننه چیایێن سه‌رسنوورێ باشوور- باکوور، ل ده‌ڤه‌را به‌هدینان و ئاماده‌کاریێن شوڕشا گولانێ دکه‌ن.\nشه‌هید زۆراب د وان دو ساڵێن ده‌ستپێکا شوڕشێ دا، دهه‌لکرن و گه‌شکرنا ئاگرێ شوڕشا گولانێ دا، ل به‌هدینان رۆله‌کی به‌رچاڤ دگێڕیت. ئه‌و د هه‌ردو ئالیێن ڕێخستنی و له‌شکه‌ری دا، گه‌له‌ک زوو ناڤوده‌نگه‌کی باش ل هه‌موو به‌هدینان په‌یدا دکه‌ت.\nد ئێک ژ گه‌ڕێن پێشمه‌رگاتیێ دا، شه‌هید زۆراب دگه‌ل کۆمه‌کا پێشمه‌رگا ژ کۆماته‌ی خوه به‌ردده‌نه دۆرێن باژاڕێ دهۆکێ ژ بۆ کارێ ڕیخستنی و له‌شکه‌ری، لێ مخابن هه‌ڤالێن وی کو هه‌موو خه‌لکێ ده‌ڤه‌رێ بوون، خوه ڕاده‌ستی دوژمنی دکه‌ن و شه‌هید زۆرابی، ل ده‌ڤه‌ره‌کێ، کو بۆ وی یا نه‌ناس و بیانی بوو، وی بتنێ دهێلن. لێ شه‌هید زۆراب ب زیره‌کی و مێرخاسیا خوه شیا، پشتی هه‌موو ئه‌رکێن خوه ب دروستی ئه‌نجام داین، بزڤریته‌ڤه باره‌گای، بێی کو بکه‌ڤیته ناڤ داڤێن پیلانا دوژمنی.\nل رۆژا 25/5/1977 ێ، ساڵه‌کێ پشتی هه‌لبوونا شورشێ، د ده‌مه‌کی دا کو شه‌هید زۆراب ژ گه‌ڕه‌کا ڕێخستنێ ژ ناڤ کووراتیا ده‌ڤه‌رێ ڤه‌دگه‌ڕیت بۆ باره‌گایێن پێشمه‌رگه‌ی ل نێزیک سنوورێ باکوور-باشوور و به‌ری ئه‌و بگه‌هیته باره‌گایێ خوه ل کۆماته‌ی، ئه‌و ل وارگه‌هێ (زۆما) بێلمبیرێ، یا کو دکه‌ڤیته ناڤبه‌را زنارا کێسته و سنوورێ باکور ل ده‌ڤه‌را به‌رواری بالا، ل وێرێ و ل باره‌گایێ نه‌مر ئه‌حمه‌د شانه ل ده‌ف هه‌ڤالێن خوه یێن پێشمه‌رگه بێنا خوه ڤه‌دده‌ت و ئه‌و خه‌ریکی باڵاڤا خوه‌یه. ئاها د وی ده‌می دا له‌شکه‌رێ به‌عسیا ب 9 هه‌لیکۆپته‌رێن شه‌ڕکه‌ر هێرش کره سه‌ر وان و ل هه‌رچار ڕه‌خێن وان له‌شکه‌ر به‌ردانه سه‌ر ئه‌ردی و پشتی شه‌ڕه‌کی دژوار تا کو ئێڤاری و کوشتنا 43 له‌شکه‌ران ژ هێزا له‌شکه‌رێ دوژمنی، شه‌هید زۆراب دگه‌ل 13 هه‌ڤالێن خوه یێن دی شه‌هید دبیت. تەرمێن هندەک شەهیدان دوژمنی برن و ل دێریشکێ ل ده‌ڤه‌را کانیماسێ ڤه‌شارتن، کو شه‌هید زۆراب ژی ئێک ژ وان بوو، یێن ماین هه‌ر ل وێ ده‌ڤه‌رێ و ل جهه‌کی بناڤێ خه‌نۆکه‌ی و ل دۆله‌کێ، کو پشتی هینگێ بناڤێ دۆلا شه‌هیدان هاتیه ناڤکرن، هاتنه ڤه‌شارتن.\nژ هه‌ژی گۆتنێ یه کو شه‌هید زۆراب ته‌نێ نێزیکی دو ساڵا ل ده‌ڤه‌را به‌هدینان وه‌ک کادر خه‌باتکریه و ئه‌ڤه 44 ساڵ ژی د سه‌ر شه‌هیدبوونا وی ڕا ده‌رباز بوون، لێ ئه‌و شیایه ب کاریزمایا خوه یا کورداتیێ ناڤوده‌نگه‌کێ وه‌سا بخوه په‌یدا بکه‌ت، کو هه‌موو ده‌مان ئه‌و دچاڤێن خه‌لکێ به‌هدینان و هه‌موو کوردستانێ دا وه‌کی چیایه‌کی بلندێ شانازی و سه‌رفرازیێ یه.\nوه‌ک رێزگرتنه‌ک ژ بۆ ڤی قاره‌مانی، ل ده‌ستپێکا ساڵێن 1980 یان ڕێکخراوا باره‌گایێ لقا ئێکا پارتی ل ناڤ شورشێ، بناڤێ ڤی شه‌هیدی هاتبوو ناڤکرن، هه‌روه‌سا ڤێ دوماهیێ ژی قوتابخانه‌یه‌ک ل دهۆکێ ب ناڤێ (شه‌هید زۆراب) هاتیه ناڤکرن.\nل دوماهیێ دبێژم ئه‌گه‌ر عه‌شقا کوردستانێ و ئازادیا وێ نه‌بیت، نه گه‌له‌ک بساناهیە تو ل خانه‌قینێ ژ دایک ببی و بھێی خوه ل بێلمبیرێ بده‌یه شه‌هیدکرن.\nگۆڕا ته و ته‌ڤایا شه‌هیدێن کوردستانێ ب گول به زۆرابێ نه‌مر.


زامـــێکـــی قــــــووڵ |\n2011/03/31 at 6:16 PM لێدوانێک بنووسە\nتاهیر حەسەن:ئەمڕۆ یادی ماتەمینی پۆلێک ئینسانی دڵ پڕ لە هیوایە، کە تفەنگچیەکانی دەسەڵات چل ڕۆژ لەمەوبەر سنگیان کردە نیشانەی چەکەکانیان. بەڵام کەی پرسە و ماتەمینی دەستی لە یەخەی خەڵکی کوردستان کردۆتەوە؟ ٢٣ ساڵ لە ژێر سایەی دەسەڵاتی ڕەشی بەعس، ٢٣ ساڵ ماتەمینی ئەنفال و هەڵەبجە و جەنگ و کوشتار، ٢٣ ساڵ ئیعدامی بەکۆمەڵ و زیندان و ئەشکەنجەی ئەمنی عام و هەیئەی کەرکوک، ٢٣ ساڵ سەرکوتی سیاسی و گەمارۆدانی دەم و دەنگ و هەناسەی خەڵک، ٢٣ ساڵ هەڵاواردنی قەومی و ڕەگەزی لە سایەی یەکێک لە ڕەشترین دەسەڵاتەکانی دنیادا. ڕۆژگار هات و لە ئازاری ١٩٩١ دا کاسەی سەبری خەڵک پڕ بوو و لە ماوەی چەند سەعاتێکدا مۆڵگا زەبەلاحەکانی ڕژێم بوون بە کەلاوە. بەڵام مەخابن بە هۆی خۆشخەیاڵی خەڵکەوە یەکێتی و پارتی هاتنە سەر تەختی دەسەڵات. لەو کاتەوە هەتا ئێستا بیست ساڵی ڕەبەقە. ئەوەی ئەوکات لاو بوو ئێستا سەری ماش و برنجە. گەرمیان و ڕێژوان هێشتا جووڵەیان لە سکی دایکیاندا نەکردبوو.\nئێوە وەرن با بەم جادەی پیرەمێرد و مەولەویەدا بچینە خوارەوە و سەرێک بکەین بە کتێبخانەکاندا. بەرگی کتێبەکان هەڵدەینەوە، لاپەڕەی ڕۆژنامە و گۆڤارەکان ئەمدیواو دیو بکەین. بزانین چ ئۆقیانوسێک لە تاوانی ئەو دوو حزبە چ پێش ڕاپەڕین و چ دوای ڕاپەرین دەرحەق بە خەڵک ئەنجامیان داوە. بزانین چ دیوارێک لە گۆشتی لاوانی کوردستان لە جەنگی ناوخۆیاندا بە پێوە وەستاوە. بزانین چەند هەزار کەللە سەری ژنی سووتێنراو و خنکێنراو و نێوچەوان بە گوللە دابێژراو دەبینین.\nئەمانە لەگەڵ هاتنیان هەرچی سەروەت و سامانی کۆمەڵگا هەیە ئاودیوی ئێرانیان کرد. ئەوە بیست ساڵیشە پارووی دەمی خەڵک بە زۆری چەک داگیر دەکەن. بیست ساڵە مەوادی خۆراکی بەسەرچوی عەمارەکانی ووڵاتانی دەوروبەر لە بازاڕی بێچاودێردا بە گەروی خەڵکدا دەکەن. ئێوە دەزانن مناڵانی ئەم ووڵاتە بە پیری لە دایک دەبن، ڕێژەی تەمەن لەم ووڵاتەدا ٦٠ ساڵە. بە ئەندازەی ووڵاتێکی هەشتا ملیۆنی ئەوروپا نەخۆشی شەکرە و زەخت و سەرەتان هەیە. لاوانی ئەم ووڵاتە هیچ ترووسکاییەکی شادی و ئازادی لە نێوچەوانیاندا نابینرێ.\nوا ئەمجارەش خەڵکی کوردستان هاتنەوە مەیدان، بەڵام ئەمجارە لەگەڵ خەڵکی ووڵاتانی ناوچەکە پێکەوە. یەکێتی و پارتی بە قازانجیانە دەستبەجێ خواستی خەڵکی کوردستان جێبەجێ بکەن. ئەوان دەبێ بزانن دوێنی پەیکەرەکەی حافز ئەسەدی دۆستیان کەوتە ژێر پێی خەڵک، موبارەک ڕۆیشت، عەلی لەسەر ڕۆیشتنە، قەزافی ئاخرین ڕۆژەکانی عومری نەگریسی بەسەر دەبات. ئەوان لە دەسەڵاتی ٤٢ ساڵەی حافز ئەسەد بەهێزتر نین، ئەوان لە حزبی بەعس زیاتریان لەدەست نایەت.\nئەو ڕۆژگارە ڕۆیشت بازرگانی بە ئەنفال و کیمیابارانی هەڵەبجەوە بکەن و خوانی سیاسیانی پێ گەرم بکەن. ئەو ڕۆژگارە ڕۆیشت مێژووی پڕ لە تاوانی حزبەکانیان بکەنە مێژووی خەڵکی ڕاپەڕیوی کوردستان. ئەو ڕۆژگارە ڕۆیشت ڕەمز و سیمبولی حزبەکانیان بە زۆر بکەنە ڕەمز و سیمبولی خەڵک. دەبێ لەوە دڵنیا بن کە تازە کوردستان بۆ پێش ١٧ ی شوبات ناگەڕێتەوە.\nبژی ئیرادەی شۆڕشگێڕانەی خەڵکی کوردستان!\nهەرەشەى بارزانى و سەوداى ئۆپۆزیسیونى بورژوازى\tوه‌ڵامی تاهیر حسن به مسعود بارزانی له‌سه‌رای ئازادی 31/3/2011


پارێزگاری سلێمانی و ئەنجومەنی پارێزگا كۆدەبنەوە\nلەسەر پێشنیاری پارێزگاری سلێمانی، كۆبونەوەیەكی هاوبەش لە نێوان ئەنجومەنی پارێزگا و پارێزگاردا بەڕێوەچوو، بە ئامانجی پتەوكردنی پەیوەندییەكان و سەردانی پارێزگار بۆ چین و ئیتاڵیا.\nڕۆژی دووشەممە 9/10/2019، لە دیوانی ئەنجومەنی پارێزگای سلێمانی، بە ئامادەبوونی بەڕێزان سەرۆك و جێگر و سكرتێر و ئەندامانی ئەنجومەنی پارێزگای سلێمانی، كۆبوونەوەی هاوبەشی نێوان پارێزگای سلێمانی و ئەنجومەنی پارێزگای سلێمانی بەڕێوەچوو.\nكۆبوونەوەكە لەسەر پێشنیازی د. هەڤاڵ ئەبوبەكر پارێزگاری سلێمانی بە هەماهەنگیی سەرۆكایەتی ئەنجومەنی پارێزگای سلێمانی ڕێكخرابوو، ئامانج لە كۆبونەوەكەش بۆ پتەوكردنی پەیوەندییەكانی نێوان پارێزگای سلێمانی و ئەنجومەنی پارێزگای سلێمانی بوو.\nهەر لە میانی كۆبونەوەكەدا گفتوگۆ كرا لەبارەی دواسەردانی پارێزگارەكانی هەرێمی كوردستان بۆ كۆماری چین لە چوارچێوەی وەفدی باڵای حكومەتی ئیتحادیی و دواپرۆتۆكۆلی نێوان پارێزگای سلێمانی و ئەنجومەنی نیشتمانیی شارەوانییەكانی ئیتاڵیا.\nلە كۆبوونەوەكەی نێوان بەڕێز پارێزگار و ئەنجومەنی پارێزگای سلێمانیدا گفتوگۆی بەرپرسیارانە لەبارەی ئەو تەوەرانە كرا و پارێزگار وەڵامی پرسیارەكانی ئامادەبوانی دایەوە.


سه‌رچاوه ئه‌منییه‌كان: 2 موشه‌ك له نزیك باڵیۆزخانه‌ی ئه‌مریكا ده‌ده‌ن له به‌غدا\nدوو موشه‌ك له نزیك باڵیۆزخانه‌ی ئه‌مریكا له به‌غدا له شه‌ودا كه‌وتنه خوار، سه‌رچاوه ئه‌منییه‌كان به ئاژانسی فرانس پرێسیان وت سێشه‌ممه (24 ئه‌یلول) و ئه‌و دیپلۆماتكاره بیانیانه‌ش كه له‌وێ بوون ده‌ڵێن چه‌ند جارێك زه‌نگی ئاگاداركردنه‌وه لێدراوه.\nئه‌م هێرشه نوێیه له ناو ناوچه‌ی سه‌وزدا، كه باڵیۆزخانه بیانییه‌كان و بیاناكانی حكومه‌تی عێراقی له‌خۆده‌گرێت، له‌كاتێكدا رووده‌دات كه ناكۆكییه‌كانی نێوان ئێران و ئه‌مریكا له ئاستێكی به‌رزدان.\nسه‌رچاوه‌یه‌كی ئه‌منیی بیانی له ناوچه‌ی سه‌وز وتی دوو موشه‌كی 100ملم له نزیك باڵیۆزخانه‌ی ئه‌مریكا كه‌وتنه خواره‌وه و دانه‌یه‌كی سێهه‌میش كه‌وته نێو روباری دیجله‌وه، كه باڵیۆزخانه‌كه به‌سه‌ریدا ده‌ڕوانێت.\nسه‌رچاوه‌كه به ئاژانسی فرانس پرێسی وت: "یه‌كێكیان نزیكه‌ی سێ مه‌تر له ناو ده‌روازه‌یه‌كی دا به‌ڕووی بیناكانی باڵیۆزخانه‌كه‌دا."\nسه‌رچاوه‌یه‌كی ئه‌منیی عێراقی به ئاژانسی فرانس پرێسی وت دوو مووشه‌ك له جۆری كاتیۆشا له نزیك باڵیۆزخانه‌كه كه‌وتنه خواره‌وه پێش نیوه‌شه‌و.\nوه‌ك ده‌ركه‌وت له ناوچه‌یه‌كی باشوری به‌غداوه هاوێژراون كه چه‌كدارانی میلیشیا عێراقییه‌كانی نزیك له ئێران تێیدا ده‌سه‌ڵاتدارن.\nسوپای عێراق رایگه‌یاند كه دوو موشه‌ك ده‌وروبه‌ری ناوچه‌ی سه‌وزیان كرده ئامانج.\nهیچ كام له سه‌رچاوه‌كان كه‌وتنه‌وه‌ی قوربانییان له رووداوه‌كه رانه‌گه‌یاند و هیچ گروپێكیش به‌رپرسیارێتی ئه‌نجامدانی هێرشه‌كانی له‌ئه‌ستۆنه‌گرت.\nسه‌رچاوه دیپلۆماتییه بیانییه‌كانی نێو ناوچه‌كه وتیان زه‌نگی ئاگاداركردنه‌وه‌ی باڵیۆزخانه‌ی ئه‌مریكا دوو جار له ناوچه‌كه لێدرا و كه‌مێك پێش كاتژمێر 1ی به‌ره‌به‌یانی سێشه‌ممه راوه‌ستان.\nدواهه‌مین هێرشی موشه‌كی بۆ سه‌ر ناوچه‌ی سه‌وز له 19 ئایار روویدا، چه‌ند رۆژێك دوای ئه‌وه‌ی ئه‌مریكا "فه‌رمانی گه‌ڕانه‌وه"ی بۆ ته‌واوی دیپلۆماتكاره ناپێویسته‌كانی ده‌ركرد.\nموشه‌كێكی كاتیۆشا له ناوچه‌ی سه‌وزی به‌غدا كه‌وته‌خواره‌وه\nپۆمپیۆ هۆشداریی 'وه‌ڵامێكی یه‌كلاییكه‌ره‌وه' ده‌داته ئێران به‌رامبه‌ر هێرشه‌كانی عێراق\nئه‌مریكا زیادبوونی نیگه‌رانییه‌كانی خۆی راگه‌یاند ده‌رباره‌ی چه‌ند هێرشێكی كتوپڕ بۆسه‌ر ئه‌و بنكه عێراقییانه‌ی له‌لایه‌ن هێزه‌كانی ئه‌مریكاوه به‌كارده‌هێنرێن، كه بۆ زۆربه‌ی زۆریان لۆمه‌ی میلیشیاكانی سه‌ر به ئێرانی كرد.\nباڵیۆزی نوێی ئه‌مریكا له‌گه‌ڵ وه‌زیری ده‌ره‌وه‌ی عێراق كۆده‌بێته‌وه


بەردەڕەش.. د دوو بوویەرێن هاتنوچوونێ دا چار کەسان ژیانا خۆ ژ دەستدان\nدیجیتال میدیایا ئێن ئاڕ تی، بەردەڕەش، شکیران زێباری\nد دوو بوویەرێن جودا یێن هاتنوچوونێ دا ل سنورێ قەزا بەردەڕەش چار کەسان ژیانا خۆ ژ دەستدا کو سێ ژ وان ئەندامێن یەک خێزانن، شەش کەسێن دی ژی برینداربوون.\nحازم محەمەد پەیڤدارێ هاتنوچوونا بەردەڕەش بۆ دیجیتال میدیایا ئێن ئاڕ تی ڕاگەهاند، بەریا دەمەکێ بوویەرەکا هاتنوچوونێ لسەر ڕێیا چڕە بۆ ڕۆڤیا ل نێزیک گوندێ دیناران یێ گرێدایی قەزا بەردەڕەش ڕوودا و د ئەنجامێ دا سێ ئەندامێن یەک خێزان ژیانا خۆ ژ دەستدان و سێ کەسێن دی ژی برینداربوون.\nدیارکر ژی، بوویەر ژ جورێ لێکدان د ناڤبەرا دوو تڕۆمبێلان دا بوویە، سێ کەسێن ژیانا خۆ ژ دەستداین ئاکنجیێن قەزا ئاکرێ نە.\nپەیڤدارێ هاتنوچوونا بەردەڕەش دازانین ژی، هەر ئەڤ شەڤە ل گوندێ چەمە یێ سەر ب بەردەڕەش د بوویەرەکا دی یا هاتنوچوونێ دا کەسەکێ ژیانا خۆ ژدەستدا و سێ کەسێن دی ژی برینداربوون.\nهەڤدەم نووچەگەهانێ دیجیتال میدیایا ئێن ئاڕ تی ل نەخۆشخانەیا تەنگاڤیان یا ئاکرێ ئاشکراکر، بریندارێن هەردوو بوویەران بۆ وێ نەخۆشخانەیێ هاتنە ڤەگوهاستن و ڕەوشا وان یاباشە.\nئەڤە ژی دەمەکێ دایە، ئەڤرۆ هاتنوچوونا هەرێما کوردستانێ راگەهاند، د نەهـ مەهێن دەربازبووى دا ل هەرێما کوردستانێ سێ هزار و ٣٢٨ بوویەرێن هاتنوچوونێ تۆمارکرنە و د ئەنجام دا ٦٥٥ کەسان ژیانا خۆ ژ دەست دانە و چار هزار و ٨٤٤ کەس ژی برینداربوونە.


ئەمڕۆ یەکەمین کەناڵی کوردی تایبەت بە ژنان دەکرێتەوە\nلە ٨ی مارسدا یەکەمین کەناڵی کوردی تایبەت بە ژنان بە ناوی ژن تیڤی دەکرێتەوە، بەڕێوەبەری ئۆفیسی سلێمانیش دەڵێت: ئەم کەناڵە پێشکەش بە تێکۆشانی ژنان دەکەین.\nئەمڕۆ لە ڕۆژی ٨ی مارسدا، کەناڵی ژن تیڤی بە دروشمی'دەنگی ژنان، ڕووی ژیانە' دەست بە پەخشی خۆی دەکات.\nساکار عەبدوڵا، بەڕێوبەری ئۆفیسی سلێمانی ژن تی ڤی سەبارەت بە کردنەوەی کەناڵەکەیان بە ڕۆژنیوزی وت: بیرۆکەی کردنەوەی ئەم کەناڵەمان بە پێویستزانی لەم بارودۆخەی هەرێم و بەتایبەت ئەو ژیانەی کە ژنان پێیدا تێپەڕدەبێت، هاوکات درێژەپێدەری ڕێبازی سەرۆک ئاپۆ دەبێت، کە بەردەوام بۆ ئازادی ژنان لە تێکۆشاندایە.\nساکار، ئاماژەی بەوەشدا: ئامانجمان گەیاندنی گوزارشتەکانی ناخی ژنانە، تا ببین بە دەنگێکی ناڕازی بۆ ئەو توندوتیژییانەی بەرامبەریان دەکرێت و دەرخستنی توانا و ئیرادەی ژنانە، دروشمی ئێمەش دەنگی ژنان، ڕووی ژیانە.\nماوەی ساڵێکە کارمەندانی ژن تی ڤی خەریکی دروستکردنی ناوەندێکن وەک لقێکی ژن تیڤی لە باشور و هەموو کارمەندەکانیان ژنن، هەروەها لە ڕۆژی ٨ی مارسدا کردنەوەی کەناڵەکە وەک دیاری پێشکەش بە تێکۆشانی ژنان دەکەن.\nژن تیڤی، بەزمانەکانی عەرەبی، فارسی، تورکی و کوردی بە هەموو زاراوەکانییەوە، لە کوردستان پەخش دەکرێت و ناوەندەکەشی لە ئەوروپایە، ژن تیڤی وەک یەکەمین کەناڵ لە کوردستاندا و دووەمین کەناڵ لە دوای کەناڵێکی ئەفغان دادەنرێت لە جیهاندا، کە لە سەر دەستی ژن دامەزرێندرابێت.\nفریکوێنسی کەناڵی تەلەفزیۆنی ژن تیڤی بەم شێوەیە ڕاگەیەندراوە:\nPeyk: Hotbird 13°E\nFrekans: 11 054 MHz


وانەی یەکەمی ڕێنووسی کوردی: ئەلفبێی کوردی\nکورتە فیلمی ئارگۆن بە دەرهێنانی شۆڕش وەکێڵی ئامادەی نمایش کرا\nکۆدی هەواڵ: 1180\nڕێکەوتی بڵاوکردنەوە: 18:01 - 2021/02/28\nبەشی فەرهەنگ- لە یەکەم وانەی ڕێنووسی کوردیدا هەوڵ دەدەین ئەلفبێی کوردی بناسێنین و پیتە دەنگدار و بێدەنگەکان لێک جیا بکەینەوە.\nوانەی یەکەم: ئەلفبێی کوردیی ئارامی\nژمارەی دەنگەکانی زمانی کوردیی کرمانجیی ناوەڕاست بریتین لە 37 دەنگ. ئەم 37 دەنگە بە 34 پیت دەنووسرێن:\nئەم پیتانەی سەرەوە حەوتیان دەنگن کە بریتین لە: ا-ی-و-وو-ۆ-ێ- ە\nدوو پیتی "ی" و "و" لەو وشانەدا کە پیتی دووهەمی بڕگە بن بزوێنن. وەکوو: کوڕ- سوخمە- شیرین- پیری\nبەڵام لەو وشانەدا کە پیتی دووهەمی بڕگە نەبن نەبزوێنن. وەکوو: وریا-کاروان- بەیان\nجگە لەو 6 دەنگە لە کوردیی ئارامیدا دەنگێکی دیکەش هەیە کە بە بزرۆکە ناسراوە و نیشانەی بۆ دانەنراوە بەڵام لە هەندێک وشەدا خۆ دەنوێنێت. وەکوو: برین\nتێبینی: پیتەکانی ث-ص-ض-ذ-ط-ظ کە لە دوو زمانی عەرەبی و فارسیدا هەن لە کوردیدا نیە.\nبەشی کوردستان- کورتە فیلمی ئارگۆن یەکەم فیلمی زۆمبی ئێرانییە کە لەسەر داهێنانی شۆڕش وەکێڵی پاش تێپەڕینی قۆناخە هونەرییەکان ئامادەی نمایش کرا.


چالاکوانانی سوریا: حکومه‌ت له کوشـتنکاریـیه‌کانی به‌رده‌وامه\nچالاکوانانی سوریا ده‌ڵێن هێزه‌کانی حکومه‌ت به پاڵپـشتی تانکه‌وه 3 که‌سیان له نزیـک دیمه‌شقی پایته‌خت کوشـتووه. ئه‌مه له کاتێـکدایه که کۆفی ئه‌نانی نێردراوی تایبه‌تی کۆمه‌ڵی نێونه‌ته‌وه‌یی گوتوویه‌تی بڕیاری ئه‌نجومه‌نی ئاسایش بۆ ڕه‌وانه‌کردنی 300 چاودێر بۆ سوریا شتێـکی زۆر گرنگه بۆ ئه‌و وڵاته.\nکۆمه‌ڵه‌ی چاودێری مافه‌کانی مرۆڤی سوریا بنکه له به‌ریتانیا ده‌ڵێت ئه‌مڕۆ یه‌کشه‌ممه هێزه‌کانی سه‌ر به به‌شـار ئه‌سه‌د تۆپ و دۆشکه‌یان به‌کارهێناوه له‌و ده‌مه‌ی په‌لاماری ناوچه‌ی دومای قه‌راغ شـاری دیمه‌شقیان داوه.\nهه‌روه‌ها چالاکوانان ده‌ڵێن ئه‌مڕۆ دیسانه‌وه تۆپبارانی قورسی شـاری حومس کراوه‌ته‌وه، پاش ئه‌وه‌ی دوێنێ به شێوه‌یه‌کی کاتی ڕاگیرابوو له‌و ده‌مه‌ی چاودێرانی نه‌ته‌وه یه‌کگرتووه‌کان سه‌ردانی شاره‌که‌یان ده‌کرد. دوو له چاودێره‌کان له‌سه‌ر داوای خه‌ڵکی ڕاپه‌ڕیو شه‌ویان له حومس به‌سه‌ربرد.\nجێی ئاماژه پـێـکردنه به‌هۆی ئه‌و به‌ربه‌ستانه‌ی حکومه‌تی سوریا له به‌رده‌م ئاژانسه‌کانی ده‌نگ‌وباسی نێونه‌ته‌وه‌یی دایناوه، ده‌نگی ئه‌مه‌ریکا ناتوانێت به ته‌واوی ڕووماڵی هه‌موو توندوتیژیـیه‌کانی ناو سوریا بکات.\nله لایه‌کی دیکه‌وه له جنیڤ، کۆفی ئه‌نان داوای له هێزه‌کانی حکومه‌ت و ئۆپـۆزسیۆن کرد چه‌که‌کانیان بخه‌نه لاوه و هاوکاری چاودێران بکه‌ن تاوه‌کو ئاگربه‌سـته‌که سه‌ربگرت.\nبه‌ڕێز ئه‌نان به تایبه‌تی باسی له حکومه‌ت کرد و گوتی ده‌بێت وازبهێنێت له به‌کارهێنانی چه‌کی قورس و له ناوچه‌کانی دانیشـتوان بیانکشێنێته‌وه و هه‌ر شه‌ش خاڵه‌که‌ی پـلانی ئاشـتی جێبه‌جێ بکات.


دکتۆر ئەحمەد میراودەلی : چی بە کەرکوک کرا ، کێ کردی ، ئایندە چی پێیە بۆی ؟ – WTARIKURD\nدیارە لۆجێک وەڵامێکی بنبڕ / موتڵەق ، بۆ ئایندەی کەرکوک و ئەو ناوچانەی هەر رۆژە و ناوێکی لێدەنێن ” کێشەلەسەرکان ، کوردییەکانی دەرەوەی هەرێم ، داگیرکراوەکان ، فرۆشراوەکان و …… خوا کەریمە بۆ ناوی دیکەش ” ناسەلمێنێ .\n” رۆژی ٩ ی نیسانی ٢٠٠٣ ، دیکتاتۆرێتێکەی سەدام رووخا ، سوپای ئیراق بێ یەک تەقە توایەوە و ون بوو . ئەوکاتە لە کەرکوک وەک جەژنی سەری ساڵ بوو. ناسیاو و نەناسیاویش باوەشیان بەیەکدا دەکرد و پێرۆزباییان لێکدی دەکرد . نووسینی سەر دیوارەکان دەیانگوت ” سوپاستان دەکەین بوش و بلێر ” خەڵک لەسەر شەقامەکان هەڵدەپەڕین ، کۆمەڵە خەڵکێکیش لە گۆڕەپانی کەرکوک پەیکەری سەددامیان هێنایە خوارێ و وردوخاشیان کرد . جەژنەکە زۆری نەخایاند ، شەپۆلی خوێنڕشتن کەرکوکی گرتەوە و بە دەرزەن کورد و عارەب و تورکمان کوژران ” . کوردەکان – The Kurds ل ٣٢٣\nساڵێک زیاتر پێش داگیرکردنی ئێڕاق لە لایەن ئەمەریکاوە ، لە ژمارە ١١٥ ی ١/٢/٢٠٠٢ ی هەفتەنامەی میدیادا ، وتارێکم لەژێر سەردێڕی ” سیستێمی تازەی جیهان و رەوشی ئایندەی دەسەڵاتداریێتی کوردی لە باشووری کوردستان ” بڵاوکرایەوە . ئەو کاتە گومانم نەمابوو کە ئەمەریکا ئێڕاق داگیر دەکا . هەرچەندە لەو بڕوایەدا نەبووم تورکیا هاوکاری ئەمەریکا نەکات ، بەتایبەتیش بۆ سنووردارکردنی مافی کورد ، وەلێ لەو بڕوایەدا بووم کە کوردیش رۆڵێکی گرنگی تێدا دەبێت . لەو وتارەدا ئەوەم خستبووە بەرچاو کە لەکاتی هێرشهێنانی ئەمەریکادا باشترە کورد نەک هەر ناوچە کوردستانییەکان بخاتە ژێردەستی خۆیەوە بەڵکو دەبێ ئەگەر بۆی لوا لەوەش زیاتر بڕوات بۆ ئەوەی لە پاشە رۆژدا عارەب ناچاری سازش بکات . جگە لەوەش سێ خاڵی سەرەکیم خستبووە پێش چاو کە ئەمانە بوون .\nیەکەم ؛ لەگفتوگۆکردندا لەگەڵ ئۆپۆزیسیۆنی ئێڕاقی ، کورد سازش لەسەر کوردستانیێتی و ناکوردستانیێتی بستێک خاک نەکات و نەیخاتە گەمەی سەرژمێری و راپرسییەوە .\nدووهەم ؛ ئەگەر ئۆپۆزیسیۆنی ئێڕاقی ملی نەنا ، هەڕەشەی جیابوونەوە بکات .\nسێهەم ؛ داوای گۆڕینی ناوی ئێڕاق بکات بۆ ناوێکی گونجاو کە هاوبەشیی کوردی تێدا دیاربێت ، وەک فێدێڕاسیۆنی کورد و عارەب ، یان هەر ناوێک سیمبۆڵێکی کوردی پێوەبێت.\nکورد دەڵێ لەجوولەکەیان پرسی ، بۆ هێندە ئاقڵی؟ لە وەڵامدا وتووێتی ، هەر ئەقڵەم لە خەسارێک . ئێمەی کورد زێدە لە دووهەزار و پێنجسەت ساڵە لەخەسارداین ، وەلێ پێناچێ ئەقڵمان لێ وەرگرتبێت . زۆرێک لەئەندامانی ئەم سەرکرداێتییەی ئێستای باشووری کوردستان ” یەکیێتی و پارتی” نیو سەتەیە لە شەڕ و ئاشتی و دانوستان و دیالۆگدان لەگەڵ رێژیمە یەک لەدوا یەکەکانی ئێڕاق . ئاگاداری هەڵوێستی هێزە دەرەکییەکانن ، بەتایبەتیش بەریتانیا و ئەمەریکا . ئەوجا پرسیار ئەوەیە ، بۆ هەتا ئێستاش هاوچەرخانە رووداوەکان هەڵناسەنگێنن و لەسایکۆلۆجیای دۆست ” ئەگەر هەمانە ” و داگیرکەرانمان تێنەگەیشتوون ؟\nلەگەڵ ئەو هەمو ئەزموونەی هەمانە لەگەڵ دەسەڵات و سیاسەتمەدارانی عاربی ئێڕاق ، لەوە ناچێت لە دووروویی ، دووفاقی هەڵوێست و هەلپەرستی ئەم داگیرکەرەمان تێگەیشتبن . ئەرێ تێنەگەیشتوین یان نامانەوێ تێبگەین کە عارەب وەک کورد دڵ ساف ساویلکە و خۆشبڕوا و خاوەن بەڵێن نییە ؟ عارەب خاوەنی کولتووری بیابانە ، کولتوورێک رێزلە میوانی دەگرێ و دواتر دەچێتە سەر رێگەی و رووتی دەکاتەوە . کولتوورێک کوشتوبڕی ، تاڵانی و ئەنفالکردن تێیدا پیاوەتی و سوارچاکییە و جێی شانازییە . کولتوورێک لەکاتی لاوازیدا مەرجەکان قبووڵ دەکات و هەرکاتێکیش بۆی لوا، پاشگەزدەبێتەوە . لەبەر چاومانە هەر لە سەتەی پێشوودا و لەسەردەمی درووستکردنی ئێڕاقدا چۆن بەڵێنی پاراستنی مافەکانمانیان لە چوارچێوەی دەوڵەتی ئێڕاقدا بە ” کۆمەڵەی نەتەوەکان ” داو دوایی لێی پەژیوان بوونەوە ، ئینگلیزیش دەستی بۆ بە ئینجیلدا دان . بەیاننامە و بەڵێنەکانی یازدەی ئازار و گفتوگۆکانی دیکەش هێشتان لە هزراندا کاڵ نەبوونەتەوە .\nدوای روخانی رێژیمی عاەربی سەددام ، گەورەترین هەڵەیەک ئێمەی کوردی باشوور کردبێتمان ، هاوکاریی بنیاتنانەوەی ئەو بەناو وڵاتە نا وڵاتەی کە ئینگلیز لەسەر داخوازییە ئابوورییەکانی خۆی – بەتایبەتیش داخوازیی نەوت لەسەردەمی شەڕی جیهانی یەکەمدا بە ناسنامەی ئێڕاق ، بنیاتی نا . هەڵەیەکی هاوتای ئەو هەڵە گەورەیەش ئەوەبوو کە لە ئەزموونی رابووردوو ، هیچ وانەیەکمان وەرنەگرتبوو و لە داڕشتنی دەستووری وڵاتەکەدا ، کوردستانیێتی نزیکەی نێوەی باشووری کوردستانمان – بەکەرکوک و ناوجە عارەبێندراوەکانەوە خستە قوماری راپرسییەوە . ئەوە لەکاتێکدا بوو کە عارەب جگە لەسەر مێزی دایالۆگ، لە هەموو بوارێکدا لاواز بوو و کوردیش باڵادەست بوو. ئەو دوو هەڵەیە لەکاتی خویدا بوونە جێ رەخنەی زۆربەی رۆشنبیرانی کورد ، لەهەردووک پارتە باڵادەستەکە ” پارتی و یەکیێتی ” .\nبۆ خوێندنەوەی تەواوی بابەتەکە کلیک بکەرە سەر ــ چی بە کەرکوک کرا ، کێ کردی ، ئایندە چی پێیە بۆی ؟


کچە خوێندکارێکی کامیارانی لە باکووری ئێراندا کوژرا\n10:51 - 8 خەزەڵوەر 2719\nئاژانسی کوردپا: کچە خوێندکارێکی کوردی خەڵکی یەکێک لە گوندەکانی شاری کامیاران کە لە زانکۆی شاری "خەڵخاڵ" خوێندکار بوو، کوژرا.\nبەپێی ڕاپۆرتی گەیشتوو بە ئاژانسی هەواڵدەریی کوردپا، چەند ڕۆژ پێش، "سارا ئیبراهیمی"، کچی "سەیفوڵڵا"، خەڵکی گوندی "گومەتە" و دانیشتووی شاری کامیاران کە لە زانکۆی شاری خەڵخاڵ خوێندکار بوو، لە لایەن کوڕێک بە ناوی "محەممەد"ەوە، کوژرا.\nئەو ڕووداوە، ڕۆژی یەکشەممە، ٥ی خەزەڵوەر ڕوویداوە.\n"سارا ئیبراهیمی"، خوێندکاری "داروسازی" لە زانکۆی خەڵخاڵ بووە.\nئەو کچە خوێندکارە کوردە، لەگەڵ خوشکی "محەممەد" کە هاوخوێندکار بووە و بە میوانی لە ماڵی ئەو کچەدا بووە، لە لایەن کوڕی ئەو ماڵەوە و بە هاوکاریی کەسێکی دیکە بە ناوی "حەمیدڕەزا" کە بەڵێنیی کڕینی خانووبەری پێدابوو، کوژراون.\nبە وتەی جێگیری کۆمەڵایەتی و پێشگرتن لە ڕوودانی تاوانەکانی پارێزگای "گیلان": "محەممەد بە هۆکاری دەسبەسەرداگرتنی سامانی بنەماڵەکەی و ڕەشبینی، ئەو کارەی کردووە".\nلەو ڕووداوەدا، "باپیر، باوک، دایک و خوشکی ئەو بنەماڵەیە و هەروەها سارا ئیبراهیمی"، بە لێدانی چەقۆ کوژراون.


خه‌باتی ئاشتیخوازانه/په‌نجا خاڵی بنه‌ڕه‌تی خه‌باتی ئاشتیخوازانه (خاڵی 41)\nسه‌ركوت كردن چۆن به‌ئه‌نجام ده‌گات؟\nچالاكی له دۆخی سه‌ركوت، مۆراڵ و په‌یوه‌ندییه‌كان:\nدێر و زوو بزوتنه‌وه‌كه‌تان ناچار ده‌بێ به‌رامبه‌ر كرده‌وه‌كانی هێزه‌كانی دژبه‌رتان كاردانه‌وه‌ی هه‌بێت. رێگه‌ی به‌كارهێنراو له‌لایه‌ن هێزه‌كانی دژبه‌ر، به‌شێكه له كه‌ره‌سه‌ی سه‌ركوت. گه‌ڵاڵه‌ی سه‌ره‌كی ئه‌م به‌شه فێرمان ده‌كات كه چۆن بتوانین له كاریگه‌رییه‌كانی سه‌ركوت كه‌م بكه‌ینه‌وه. بۆ ده‌سپێك، سه‌ركوت و سزا وه‌ك شتێك له‌به‌رچاو بگرن كه ئه‌وانیش وه‌ك هه‌ر شتێكی دیكه تێچوو هه‌ڵده‌گرن ـ شتانێكی وه‌ك خۆراك و جل. چه‌نده نرخ به‌رزتر بێ، ئیمكانی كڕینی كه‌ره‌سه كه‌متر ده‌بێ. یه‌كه‌م شت كه پێویسته بكه‌وێته یه‌كه‌مایه‌تی پێرستی به‌رنامه كرده‌وه‌ییه‌كان ئه‌ویه كه ده‌بێت "فه‌رهه‌نگی ئه‌منییه‌ت" كه توانایی دزه‌ی دوژمن له رێكخراو و، تێكدانی تۆڕی په‌یوه‌ندییه‌كان نزم ده‌كاته‌وه, دروست بكرێت.\nچه‌نده بزوتنه‌وه به‌هێزتر بێ، هێزی دژبه‌ر هه‌ست به لاوازی زۆرتر ده‌كات. وه‌ك پایه‌یه‌ك، هێزی دژبه‌ر تێده‌كۆشێ تا رۆحیه و مه‌عنه‌وییاتی چالاكڤاننی بزوتنه‌وه نزم بكاته‌وه و بۆ ئه‌مه‌ش هه‌نگاو هه‌ڵده‌گرێت تا له رێژه‌ی داخوازییه‌كان بۆ به‌دی هێنانی گۆڕان و ئاڵوگۆڕی كه‌م كاته‌وه. هه‌روه‌ها هێزی دژبه‌ر هه‌وڵ ئه‌دات تا تێچووی كارتێكه‌ریی ئیداری له بزوتنه‌وه‌دا به‌رز بكاته‌وه.\nدروست كردنی كێشه له سیستمی په‌یوه‌ندییه‌كانی بزوتنه‌وه, یه‌كێكه له‌و رێ كاریگه‌رانه كه تێچوو به‌رز ده‌كاته‌وه. له‌ته‌ك به‌رگری كردن له چالاكییه گشتییه‌كانی بزوتنه‌وه، ده‌زگیركردنی چالاكان و دروست كردنی كه‌شوهه‌وای ترس، تێچووی تاكه‌كه‌سی و رێكخراوه‌یی بزوتنه‌وه زۆرتر ده‌بێت. بۆیه‌ش هێزی دژبه‌ر رێگه ده‌دات تا تێچوو بزوتنه‌وه تا شوێنی پێویست به‌رز ببێته‌وه و چالاكییه‌كانی بزوتنه‌وه كه‌م ببنه‌وه و، له كۆتاییدا راوه‌ستێ.\nسزا (ته‌مێ) دوو كاریگه‌ریی هه‌یه(چاو بكه‌ن له به‌شی دوو). كاریگه‌ریی یه‌كه‌م یا بچووك، سزادانی تاوانبارانه و، كاریگه‌ریی دووهه‌م یا گه‌وره، پێشی پێگرتنه له په‌یوه‌ست بوونی كه‌سانی تازه بۆ ریزه‌كانی بزوتنه‌وه‌یه. حاڵه‌تی دووهه‌م یا هۆی سه‌ره‌كی سزا، ئه‌وه نییه كه تاكه‌كان سزا بدرێن به‌ڵكو ئه‌وه‌یه كه ئه‌وانی تر له ده‌ربڕینی یه‌كگرتوویی خۆ بپارێزن. كاتێك ئێوه سزا ده‌درێن، هێزی سه‌ركوتكه‌ر به كه‌سانی تر ئه‌وه ده‌ڵێت كه هاوكاری نه‌كردن ده‌گه‌ڵ رژێم، زۆر قۆرس بۆیان ته‌واو ده‌بێ. دێر یا زوو بزوتنه‌وه‌كه‌تان به جۆرێك له جۆره‌كان ده‌كه‌وێته به‌ره سه‌ركوت. ته‌جره‌به پیشانی داوه قانع كردنی چالاكان و لایه‌نگران به‌وه‌ی كه بزوتنه‌وه ده‌توانێت كاردانه‌وه شیاوی بنوێنێت پێویستی به شاره‌زایی تایبه‌ت هه‌یه.\nبه‌ر له‌وه‌ی بزوتنه‌وه بكه‌وێته‌به‌ر ته‌وژمی سه‌ركوت، پێویسته چالاكان گوێداری ئه‌م خاڵانه‌ی خواره‌وه بكه‌ن:\nیه‌ك) ده‌ست له‌سه‌ر ده‌ست دانان، پرۆسه‌ی سه‌ركوت ناوه‌ستێنێت.\nدوو) چه‌نده كاردنه‌وه‌تان توندوتیژتر بێت، هێزه‌كانی دژبه‌ر توندوتیژتر مامڵه‌تان له‌به‌رامبه‌ردا ده‌كه‌ن، رێگه دروست، به‌كارهێنانی سه‌ركوت و سزادانی رژێمه بۆ ئه‌وه‌ی بزوتنه‌وه به‌هێز ببێت.\nسێ) ئه‌گه‌ر رێ بده‌ن توندوتیژی و سه‌ركوت بزوتنه‌وه هه‌ڵوه‌شێنێته‌وه، ئه‌وا ره‌واییتان داوه به دوو بابه‌تی توندوتیژیی و سه‌ركوت.\nچوار) له‌مامڵه‌كردنتان به‌رامبه‌ر كرده‌وه‌ی سه‌ركوتكه‌رانه، په‌نا بۆ توندوتیژی نه‌به‌ن، چوونكو توندوتیژی ته‌نیا ئامانجه‌كانی ئێوه ناڕه‌وا پیشان ده‌دات و ئۆتۆریته‌ی ئێوه له ناو خه‌ڵكدا له‌ناو ده‌بات.


پەکەکە جارێکی تر هۆشداری دەداتە پارتی و یەکێتی - پرس میدیا\nHome سڵایدشۆو کوردستان گرنگ هەواڵ پەکەکە جارێکی تر هۆشداری دەداتە پارتی و یەکێتی\nپەکەکە جارێکی تر هۆشداری دەداتە پارتی و یەکێتی\nپرس میدیا 4/04/2020 09:55:00 م سڵایدشۆو, کوردستان, گرنگ, هەواڵ,\nهەفتەی ڕابردوو کێشەیەکی سەربازیی لەنێوان هەرسێ هێزی چەکداری سەر بە پارتی دیموکراتی کوردستان و یەکێتی نیشتمانیی کوردستان و پارتی کرێکارانی کوردستان دروستبوو، تا ئێستا ئەو کێشەیە بە هەڵپەسێردراوی ماوەتەوە.\nسەرەتای کێشەکە دەگەڕێتەوە بۆ هەوڵی جێگیرکردنی هێزێکی پێشمەرگەی سەر بە پارتی دیموکراتی کوردستان لە ناوچەکە، کە لەدوای شەڕی ناوخۆ و بەگوێرەی ڕێککەوتننامەی واشنتۆن کە لەنێوان پارتی و یەکێتی واژۆکراوە، بە سنوری ژێر دەسەڵاتی یەکێتی هەژمار دەکرێت.\nدوای ئەوەی هێزەکەی پارتی گەیشتنە ئەو شوێنە بەرپرسانی یەکێتی لەو ناوچەیە ناڕەزایەتییان پیشاندا و داوایانکرد سنورەکە بەجێبهێڵن.\nبەڵام دوای ماوەیەک، هێزێکی نوێ جوڵێنراو و بەرەو هەمان سنور بەڕێکەوت، کە لیوایەکی هاوبەشی وەزارەتی پێشمەرگە بوو.\nهێشتا کێشەی نێوان پارتی و یەکێتی چارەسەر نەکرابوو، پەکەکە هاتە دەنگ، ٧٢ کاتژمێری دانا بۆئەوەی هەردوو هێزە نوێکە ئەو ناوچەیە بەجێبهێڵن.\nپەکەکە ئەو ناوچەیە بە دەرچەی بازرگانیی و سیاسیی خۆی دەزانێت، ئەگەر ئەوێ بکەوێتە دەست هێزێکی نەیاری پەکەکە، بەو واتایە دێت گەمارۆ کەوتووەتە سەر قەندیل.\nبەگوێرەی ئەو زانیاریانەی دەست پرس میدیا کەوتووە شەوی ڕابردوو جارێکی تر پەکەکە هەردوو هێزەکەی پارتی و یەکێتی ئاگادارکردووەتەوە کە ناوچەکە بەجێبهێڵن.\nسەعدی ئەحمەد پیرە ئەندامی مەکتەبی سیاسیی یەکێتی ڕایگەیاند گفتوگۆ هەیە بۆ چارەسەر کردنی کێشەکە، بەڵام لەئاستی پێویستدا نییە.\nباسی لەوەشکرد کە ئەو ناوچەیە ناوچەی دەسەڵاتی یەکێتییە و پارتی نەدەبوو هێز بهێنێتە ئەوێ چوونکە ڕێگە نادات دوو پۆلیسی یەکێتیش بچنە ئەودیوی دێگەڵە.\nزین وەرتێ دەکەوێتە ناحیەی وەرتێوە و بەشێکە لە سنوری پارێزگای هەولێر و ناوچەیەکی شاخاویی و سەختە.\nزینی وەرتێ دەکەوێتە دامێنی چیای قەندیل و رێگەی هاتوچۆی هێزەکانی پەکەکەیە و باس لەوە دەکرێت کە لەو ناوچەیە دەیان بازرگان کاری بازرگانیی لەگەڵ پەکەکە دەکەن.\nBy پرس میدیا at 4/04/2020 09:55:00 م


خۆلیۆ كۆرتاسار، ئەو نووسەرەی بەبێ کوشتار ئەورووپای داگیر کرد » DidiMn\nسەرەتا / ڕاپۆرت/کتێب / خۆلیۆ كۆرتاسار، ئەو نووسەرەی بەبێ کوشتار ئەورووپای داگیر کرد\nژیاننامەی نیگارکێشی گوڵەبەڕۆژەکان، ڤینسێنت ڤان کۆخ\nدیدی من – ڕه‌خنه‌ی چاودێر\n12/2/1984، کورتاسار لە یەکێک لە نەخۆشخانەکانی پاریس لە تەمەنی 70 ساڵیدا کۆچی دوایی کرد. بە بۆنەی 100 ساڵ تێپەڕبوون بەسەر لەدایکبوونی ئەو نووسەرەدا، ساڵی 2014 لە ئەرژەنتین ناو نرا ساڵی کۆرتاسار و چەند چالاکییەک و کۆمەڵێک پرۆژەی ڕۆشنبیری ئەنجام دران. دیگۆ تۆماسی کتێبی کۆرتاسار لە ڕێگەی بۆینس ئایرسەوە، بۆینس ئایرسیش لە ڕێگەی کۆرتاسارەوەی چاپ کرد و تێیدا باس لە 6000 ڕۆژی ژیانی کۆرتاسار دەکات کە لە بۆینس ئایرس بەسەری بردووە. لەگەڵ چاپکردنی ئەلبوومێکی وێنەیی کە 300 لاپەڕەیە و وێنەی کۆرتاساری تێدایە و تەواوی وێنەکان بۆ یەکەم جار بووە بڵاو بکرێنەوە. هەروەها چەند قوتابخانە و گۆڕەپانێک لە بۆینس ئایرس و پاریس بە ناوی کورتاسارەوە ناو نران. ئەو پیاوەی بە جۆشوخرۆشی لاوێكەوە بۆ ئەدەب و سیاسەت تێدەكۆشا و بە باڵایەكی بەرزەوە كە ٢ مەتر دەبوو، لە كۆڕ و كۆبوونەوەكاندا دەردەكەوت و وتاری دەخوێندەوە. پیاوێك لە لایەك بە دووی تازەگەریدا دەگەڕا و لە لایەكی دیكەشەوە وەك ئازادیخوازێك پشتگیریی میللەتە چەوساوەكانی ئەمەریكای لاتینی دەكرد بۆ ڕزگاربوون لە دیكتاتۆرەكان. كۆرتاسار، ئەو نووسەرەی بە ستوونێكی گرنگی ڕێبازی ڕیالیزمی جادوویی دادەنرێت، ئەو یەكێكە لە سەرەتاكانی شێوازێك لە ڕۆماننووسین، كە دواتر چەندین ناوی داهێنەری سەر بەو ڕێبازە دەركەوتن.\nڕۆماننووسی ئەرژەنتینی خۆلیۆ كۆرتاسار، 1914/8/26 لە برۆكسلی پایتەختی بەلجیكا لە دایك بووە، قۆناغی منداڵیی لە ناوچەی بانفێلد گوزەراندووە، دواتر لە ساڵی 1919دا خێزانەكەی گەڕاونەتەوە بۆ ئەرژەنتین. لە قۆناغی لاویدا لە ئەرژەنتین بووە، لەوێ شیعری نووسیوە و كاریگەریی تەوژمی تازەگەریی بیستەكان و سییەكانی لەسەر بووە. دواتر بووە بە مامۆستای سەرەتایی و لە زۆربەی گوندەكانی ئەرژەنتیندا وانەی گوتووەتەوە. ئەو کاتەی ژەنەراڵ پیرۆن خوان دۆمینگۆی دیکتاتۆر حوکمی ئەرژەنتینی دەکرد، ئەو لە ساڵی 1951دا ئەرژەنتینی بەجێ هێشتووە و وەك وەرگێڕی یونسكۆ چووەتە پاریس و چەند ساڵێک لەوێ ژیاوە. پاش ئەوەی هەردوو کۆمەڵەچیرۆکی کۆتایی یارییەکە و چەکە نهێنییەکانی لە فەڕەنسادا بڵاو بوونەوە، بوونە جێگەی سەرنجی ڕەخنەگران و خوێنەران و وەک چۆن لە ئەرژەنتین ناوبانگی هەبوو، لە فەڕەنساش بە تەواوی وەک نووسەرێکی نوێخواز ناسرا. کۆرتاسار لە پاڵ خوان ڕۆڵفۆ و بۆرخیسدا بە 3 نووسەری سەرەتای ڕیالیزمی جادوویی لەقەڵەم دەدرێن، کە ئەورووپا پێی ئاشنا بوون. بەرهەمەکانی ئەو نووسەرانە ڕەوتێکی جیاواز بوون لە نووسین دەربارەی دیاردە سەیروسەمەرەکانی زەوییەکی نەناسراو لە ڕووی ئەدەبییەوە. دیکتاتۆرەکان و کردەوەی دڕندەئاسای ستەمکارەکان، حیکایەت و ئەفسانە و شتە سەرسووڕهێنەرەکان، ئەوانە هەموویان بابەت و ڕوانینی نوێ بوون بۆ خوێنەری ئەورووپی.\nساڵی 1953 لەگەڵ ئورورا بێرناردیسی وەرگێڕ هاوسەرگیریی کرد و دوای چەند ساڵێک لە یەکدی جیا بوونەوە. لە كۆتایی پەنجاكاندا لەگەڵ چەند نووسەرێکی وەک كارلۆس فۆینتس، ماریۆ ڤارگاس یۆسا، گابرێل گارسیا ماركیز، بزووتنەوەیەکی ئەدەبییان بە ناوی بومەوە دامەزراند و کاریگەرییەکی گەورەی کردە سەر ئەدەبی ئەمەریکای لاتین. كۆرتاسار بە ئیسپانی نووسیویەتی و لەگەڵ ئەوەشدا بە زۆری كاریگەریی تەوژمە ئەدەبییە جیهانییەكانی لەسەر بووە، لە هەموویان گرنگتر سوریالی و هەر لە سوریالییشەوە دەستی پێ كردووە. هەرچەندە زۆربەی ژیانی لە فەڕەنسا بردووەتە سەر، بەڵام وەك كەسێكی ئەمەریكای لاتین خۆی پەروەردە كردووە.\nلە ئابی 1981دا تووشی خوێنبەربوونی گەدە بوو، دواتر لە1983دا هاوسەری دووەمی، کارۆل دونلۆپ، کۆچی دوایی کرد. دوای ئەوە باری تەندروستیی كۆرتاساریش ڕۆژ بە ڕۆژ خراپتر دەبوو، هەر بۆیە برایە نەخۆشخانەیەك لە پاریس و دوای چەند هەفتەیەك لە 12\_8\_1984دا كۆچی دوایی كرد و لە گۆڕستانی مونتابارناس بە خاک سپێردرا.\nئەم ڕۆماننووسە لە سییەكاندا دەستی بە نووسین كردووە و لە چەند بوارێكدا بەرهەمی بڵاو كردووەتەوە، وەك شیعر و چیرۆك و دراما و ڕۆمان و گەشتنامە و تا دوایی. نزیکەی 35 کتێبی چاپکراوی هەیە، ناونیشانی هەندێك لەو بەرهەمانەش وەک\n1- بوون، شیعر، 1938، بە ناوی خوازراوی خۆلیۆ دینیسەوە بڵاوی كردووەتەوە، 2- کەنارێکی تر، چیرۆک، 1945، 3- زۆرانبازی لەگەڵ دڕندەدا، چیرۆک، 1951، 4- کۆتایی یارییەکە، چیرۆک، 1956، 5- چەکە نهێنییەکان، چیرۆک، 1959، 6- حیکایەتەکانی کرونوبیوس و فاماس، چیرۆک، 1962، 7- هەموو ئاگرەکان ئاگرن، هەمەڕەنگ، 1966، 8- ڕاوەدونراو، چیرۆک، 1967، 9- گەڕی کۆتایی، هەمەڕەنگ، 1969، 10- دوورگەی ناوەڕاستی ڕۆژ، چیرۆک، 1971، 11- کەسێک لەوێوە دەڕوات، چیرۆک، 1977، 12- یەکێک وەکو لۆکاس، هەمەڕەنگ، 1982، 13- کاتی ونبوو، چیرۆک، 1982، 14- براوەکان، ڕۆمان، 1960، 15- خەتخەتێن، ڕۆمان، 1963، 16- کتێبی مانوێل، ڕۆمان، 1973، 17- تاقیکردنەوە، ڕۆمان، 1950، 18- سەرگەرمی، ڕۆمان، 1949، 19- ڕۆژانەی ئەندێس فافا، ڕۆمان، 1995، 20- پاشاکان، شانۆیی، 1949، 21- ڕێگەی خێرای باشوور، 1964، 22- بۆینس ئایرس، 1967، 23- گەشت بە دەورەی مێزدا، 1972، 24- نیکاراگوا، 1983.\nلە ساڵی 1963دا ڕۆمانی خەتخەتێنی نووسی، كە بەناوبانگترین بەرهەمیەتی و ناوبانگێكی زۆری بۆ كۆرتاسار پەیدا كرد. خوێنەر دەتوانێت ئەم ڕۆمانە بە چەند شێوازێكی جیاواز بخوێنێتەوە؛ لە خوێندنەوەی ئەم دەقەدا ئەگەر خوێنەر تێبینیی نووسەر لەبەرچاو نەگرێت، ئەوا هەر خوێنەرە و بە شێوازێكی جیاواز دەست بە خوێندنەوەی دەقەكە دەكات، بەوەش هەر خوێنەرێك كە بە جیاوازیی بەشەكانی دەقەكە دەخوێنێتەوە، لە ڕووی هونەرییەوە لای خوێنەران دەقەكە دەبێت بە چەند ڕۆمانێكی جیاواز! ئەم شێوازە لای زۆرێك لە خوێنەران ئاڵۆز دەكەوێتەوە، هەر بۆیە پێویستە خوێنەر بە وریاییەوە كۆنترۆڵی ڕووداوەكان بكات و بەبێ لەبیرچوونەوەی بەشەكان، سەرجەمی پێكهاتەی ڕۆمانەكە پێكەوە گرێ بدات.\nئەو وشەیەی ناونیشانی ڕۆمانەکەی هەڵگرتووە، ئاماژەیە بۆ یارییەک کە زۆر نزیکە لە خەتخەتێنەوە، بەوەی بە هەنگەشەلێ باز دەدەیتە نێو چەند خانەیەک کە هەر خانەیە و ژمارەی خۆی هەیە. ڕۆمانی خەتخەتێن ڕووداوەكانی لە 2 شوێندا تێكەڵ كراوە، پاریس و بۆینس ئایرس، دەبێت لە نێوانیاندا ئەگەری كرنۆلۆژیایەك دابنرێت بۆ بونیادی دەقەكە. بەشەكانی پاریس پێش بەشەكانی بۆینس ئایرس كەوتوون. دەقەكە لە 3 بەش پێك هاتووە و هەر بەشەو ناونیشانی خۆی هەیە: 1- لەم لایەنەوە، 2-لەو لایەنەوە، 3- لە لایەنەكانی ترەوە. ڕۆماننووس لە سەرەتای دەقەكەدا تێبینییەكی نووسیوە و پێشنیازی بۆ خوێنەر كردووە كە دەتوانێت بە 2 شێوە دەقەكە بخوێنێتەوە: یەكەمیان ناو دەنێت بە خوێندنەوەی ئاسایی، كە لە بەشی یەكەمەوە دەست پێ دەكرێت تا كۆتایی، دووەم خوێندنەوە بازهەڵدانە لە نێوان بەشەكاندا، بەپێی ئەو ژمارەیەی نووسەر لە كۆتایی هەر بەشێكدا خوێنەری پێ ئاگادار دەكاتەوە. واتا لە كۆتایی هەر بەشێكدا ڕۆماننووس بۆ بەدوایەكداهاتنی ڕووداوەكان، ئاماژە بە ژمارەی بەشێكی تر دەدات، ئەو بەشانەش بە دوای یەكدا نایەن. بەو مانایەی هەموو بەشێک ژمارەی تایبەتی خۆی هەیە و بە دوای یەکدا وەک ژمارەی ئاسایی ڕیز نەکراون، لە کۆتایی هەر بەشێکیشدا ئەو ژمارەیە دانراوە کە خوێنەر پێویستە دوای تەواوکردنی بەشەکەی پێشوو، بچێتە سەر ئەو بەشەی کە ژمارەکەی لە کۆتاییدا دانراوە. بەوەش وەک خەتخەتێن بە هەنگەشەلێ لە خانەیەکەوە باز دەدەین بۆ خانەیەکی تر، کە هەموو خانەکانیش ژمارەی خۆیان هەیە. ماریۆ ڤارگاس یۆسا دەڵێت لەو 2 شێوە خوێندنەوەیەدا ئەگەر بەشی دووەممان هەڵبژارد، ئەوا دەقی ڕۆمانەكەمان بە تەواوی خوێندووەتەوە، بەڵام ئەگەر بەشی یەكەممان هەڵبژارد، لە سێیەكی خوێندنەوەی ڕۆمانەكە دوور دەكەوینەوە. ئەو سێیەكەش ئەو بەشانەن كە ناتوانرێت چاویان لێ بپۆشرێت.\nئەو شێوازەی كۆرتاسار لە ڕۆمانی خەتخەتێندا بە كاری هێناوە، پێشتر بە هەمان شێوە لە ڕۆمانی براوەکاندا ئیشی لەسەر كردووە، كە یەكەمین ڕۆمانیەتی. ڕۆمانی خەتخەتێن یەکێکە لە گرنگترین ڕۆمانە سەیر و نامۆکان لە جیهانی ڕۆماندا، لە ڕووی خوێنەریشەوە شێوازی تایبەتی خۆی هەیە، یەکەمین ڕۆمانە کە نووسەر بتوانێت تێیدا یاری بە هەموو شتێک بکات. بە مانایەکی تر گەورەترین و فراوانترین یاری کە نووسەرێک بتوانێت لە ڕووی هونەرییەوە لە ڕۆمانێکدا بیکات، لەم ڕۆمانەی کۆرتاساردا ئەوە کراوە.\nئەم ڕۆمانە باس لە ژیانی كۆمەڵێك هاوڕێ دەكات، كە یانەیەكی تایبەت پێكەوە كۆیان دەكاتەوە. پەیوەندییەكی خۆشەویستی لە نێوان لاماجا و ئۆراسیۆدا دروست دەبێت. بونیادی ڕووداوەكانی ئەم ڕۆمانە سەركێشیی تاكەكەسە بۆ گەڕان بە دووی حەقیقەتدا و ئەو جەوهەرەی لەپێناویدا هەموو شتێك دەخرێتە پەراوێزەوە. هەروەها لە ڕۆمانەكەدا هاوشانی ڕووداوە واقیعییەكان، ڕووداوە ئەفسانەییەكان دەردەكەون و لە چوارچێوەی ئەقڵانییەت دەچنە دەرەوە. لەوێشەوە نووسەری ڕۆمانەكە هێرش دەكاتە سەر كۆمەڵگەی خۆرئاوا و بە ڕوونی ئاماژە بۆ ئەو دەمامكانە دەكات كە مرۆڤی ماندوو كردووە و وردە وردە بەرەو نامرۆڤایەتییەكی كوشندەی دەبات.\nڕۆمانی خەتخەتێن ناوبانگێكی زۆر و كاریگەرییەكی بەرفراوانی هەبووە لە ئەورووپادا و بە تایبەتییش لە فەڕەنسا، وەك دەگوترێت كاریگەرییەكەی هیچی كەمتر نەبووە لە شۆڕشی جەزائیر و ڕزگاركردنی شوێنەوارەكانی نوبا و دروستكردنی سەدلعالی لە میسڕ.\nكۆرتاسار دەبێت وەك تازەگەرێك تەماشا بكرێت، ئەو تازەگەرییەش لە فۆرم و ناوەڕۆكی بەرهەمەكانیدا بە تەواوی دەبینرێت. ئەو چەند سنوورێكی تێك شكاند و مەودای دوورتری بڕی و تێڕوانینی نوێی بەخشییە پەیوەندییەكانی مرۆڤ لەگەڵ خۆی و دەوروبەری. نووسینەكانی كۆرتاسار گەڕان بوون بە دوای دۆزینەوەی گرفتە كۆمەڵایەتییەكاندا و هەوڵی دەدا دیواری نێوان ئەدەب و شێوازەكانی تری گوزارشتكردن تێك بشكێنێ. كۆرتاسار زۆر گرنگیی بە سیاسەت داوە و هاوسۆز بوو لەگەڵ شۆڕشی كووبادا و زۆر بە گەرموگوڕی قسەی لەسەر دەكرد. هەروەها هاوسۆز بوو لەگەڵ حكومەتە سۆسیالیستییەکەی سلڤادۆر ئەلەندی لە چیللی، بەڵام سەرەڕای ئەو هاوسۆزییە، ڕەخنەشی لێ دەگرتن. ڕوانینی كۆرتاسار بۆ شۆڕش و كۆبوونەوەی خەڵك لە دەوری مەسەلەیەك، بە سڕینەوە و پشگوێخستنی تاك نەدەكەوتەوە، بەڵكو ئەو پێی وابوو كە پێویستە لە هەموو حاڵەتەكاندا تاك گرنگییەكی تایبەت بە خۆی بدات، بەو مەرجەی سنووری ئاسایی خۆی نەبەزێنێت و بەرژەوەندیی گشتی پێشێل نەكات. لە گوتەیەكیدا دەربارەی ڕۆمانی 1984ی جۆرج ئۆروێڵ، كۆرتاسار دەڵێت هیچ پاساوێكی ئایدیۆلۆژی نییە وا بكات كە مرۆڤ شتە گشتییەكان بەر لە شتە فەردییەكانی دابنێت، یان ئەو بۆچوونەی كە باس لە خۆشگوزەرانیی گشت دەكات، بخاتە سەروو شتە شەخسییەكانی.\nئەو تازەگەرییەی لە بەرهەمەكانی كۆرتاساردا دەبینرێت، شێوەیەك لە سەركێشیی پێوە دیارە، بە تایبەتی لەو شێوازەی لە نووسیندا پەیڕەوی كردووە. ئەوەش بە شێوەیەكی سەرەكی دەگەڕێتەوە بۆ كاریگەریی سوریالییەكان لەسەر بەرهەمەكانی. ئەو بە تەنها خەمی خوڵقاندنی فۆرمێكی جیاوازی نەبووە، بەوەی ئارەزووی گەورەی نووسەر بە تەنها خوڵقاندنی فۆرمێكی نوێ بێت و بەس، بەڵكو لە پاڵ ئەو فۆرمە جیاوازەدا بە تەواوی هەست بە فیكرێكی چڕ و ڕۆشنبیرییەكی بەرفراوان دەكرێت. لێرەشەوە دەتوانین بڵێین نووسینەكانی كۆرتاسار لە كۆمەڵێك فۆرمی نوێی بەتاڵ لە فیكر و ڕۆشنبیریی پێك نەهاتوون، بەڵكو هەردوو لایەنەكە بە ئاستێكی چوونیەك پێكەوە دەڕۆن.\nكۆرتاسار كەسێكی ئاشتیخواز و هەست ناسك بووە و تا چەند ساڵێك بەر لە مردنی كاتی خۆی بۆ وەرگێڕان و كاركردن لە یونسكۆ تەرخان كردبوو. جگە لەوەش كاری لە چەند دەزگایەكی پەیوەست بە مافەكانی مرۆڤی ئەمەریكای لاتیندا كردووە. گابرێل گارسیا ماركیز ساڵی 1984 لە ماڵئاوایی كۆرتاساردا دەڵێت: ”خۆلیۆ كۆرتاسارم بینی لە سەیرانگەی -فیماناگوا لە نێو ئاپۆرەی خەڵكدا بوو، بە دەنگێكی خۆش یەكێك لە چیرۆكە جوانەكانی دەخوێندەوە، ئەویش چیرۆكی شەوی مانكویلاناپولس بوو، كە باس لە یاریزانێكی بێچارەی مشتەكۆڵە دەكات. لەوانەبوو نەتوانرێت ئەو چیرۆكە بگاتە وەرگر، ئەگەر چێژەكەمان نەزانیایە. سەرەڕای ئەوە ئەو چیرۆكە بوو كە كۆرتاسار هەڵی بژارد بۆ ئەوەی لەسەر سەكۆی باخچە ڕۆشنە فراوانەكە و لە بەردەم ئەو جەماوەرە زۆرەدا بیخوێنێتەوە، كە سەرجەم چینە جیاوازەكانی لە خۆ دەگرت. شاعیرە ناودارەكان، كەسانی بێكار، سەركردەی شۆڕش و نەیارەكانیان. ئەو كۆڕە زۆر سەرسوڕهێنەر بوو.“\nکۆرتاسار یەکێکە لە گەورەترین ئەو نووسەرانەی ئەمەریکای لاتین، کە ڕەوتێکی نوێخوازیان لە ئەدەبی ئیسپانیدا بونیاد نا. لە ئەنجامی بەکارهێنانی ئەو شێوازە ناباوەوە، دەبینین بەرهەمەکانی هەموو ئەو نێوەندانەی سڕییەوە کە دەکەوتنە نێوان خەیاڵ و حەقیقەتەوە، لەوێشدا نزیک بووە لە سوریالییەکانەوە. ئەو یەکێک بووە لە دامەزرێنەرانی بزووتنەوەی ئەدەبیی بوم، کە وەک جۆرە شوڕشێک وا بووە لە شێوازی نووسین و تەنانەت مەگێزی خوێنەر لە هەموو جیهاندا. دەتوانین بڵێین ڕیالیزمی جادوویی لەسەر دەستی چەند ژەنەراڵێکی ڕۆمان لە ئەمەریکای لاتینەوە دەرکەوت و کاریگەرییەکەشی کیشوەربڕ بوو. ئەو دیاردەیە بە تەنها گۆڕینێک نەبوو لە شێوازی نووسینی واقیعی و ڕێسا نەریتییەکانی نووسین لە ئەمەریکای لاتیندا، بەڵکو گۆڕانکاری بوو لە نووسینی ڕۆمان بە تایبەت و ئەدەب بە شێوەیەکی گشتی لە ئەورووپاشدا. خۆلیۆ کۆرتاسار و نووسەرانی دیکەی وەک مارکیزی کۆڵۆمبی و یۆسای پیرۆیی و فۆینتسی مەکسیکی و بۆرخیسی ئەرژەنتینی و چەند کەسێکی تر، زللەیەکی توندیان کێشا بە ڕوخساری ڕۆمانی واقیعی و نووسینی واقیعیدا و بە هەمان دەستیش زنجیرەی خەیاڵدانیان پساند و بە چەندین شێواز هەموو ئەو شتانەیان تاقی کردنەوە کە جادووئامێز و مۆرکێکی سیاسییان پێوە بوو.\nئەو داگیرکارییەی ئەمەریکای لاتین لە گێڕانەوەدا هێنایە کایەوە، پێچەوانەی ئەو داگیرکارییە سەربازییەی کۆنی ئەورووپا بوو. داگیرکاری لاتینی، چێژ و خەیاڵدانی گرتەوە و خوێنەرانی زیاتر کرد و فێستیڤاڵەکان و خەڵاتەکانی لە ئەورووپادا پڕ جۆشوخرۆشتر کرد، بەبێ ئەوەی یەک بست زەوی داگیر بکات و دڵۆپێک خوێن بڕێژێت.\n1- ادب امريكا اللاتينية.. قضايا ومشكلات- القسم الاول والقسم الثاني- سيزار فرناندث مورينو-ترجمة: احمد حسان عبدالواحد- 1987.\n2- رسائل الي روائي الشاب- ماريو بارغاس يوسا- ترجمة: صالح علماني- دار المدى للثقافة والنشر- 2005.\n3- ادب امريكا اللاتينية- ترجمة: صالح علماني- 1990.\n4- ملامح من أدب امريكا اللاتينية.. الرواية نموذجا- بدر عبد الملك محمد- دار الكنوز الادبية- الطبعة الاولى- بيروت 1994.\n5- موت فی الشارع- قصص من امریکا اللاتینیة- ترجمة: صالح علماني- دمشق 2005.\n6- غابريال غارسيا ماكيز.. رائد الواقعية السحرية- ترجمة: عبدالله حمادي- دار الالمعية- الطبعة الثانية- الجزائر 2011.\n7- الحجلة.. لعبة القفز بين المربعات- خوليو كورتاسار- ترجمة: نايف أبو كرم- منشورات دار علاءالدين- الطبعة الاولى- دمشق 2004.\n8- القدس العربي- 6/1/2006.\n9- ايلاف- 17/1/2005.\n10- الشرق الاوسط- 6/3/2006.\nBiography, Julio Cortázar,


پشتیوان و ئاراس\nکۆمەڵەی یەکەمی کورتە فیلمەکانی فێستیڤاڵی نێودەوڵەتیی فیلمی دهۆک سەرلەبەیانیی ئەمڕۆ لە دووەمین ڕۆژی فێستیڤاڵی دهۆکدا لە هۆڵی سینەماکس ١ نماییشکران. ئەم فیلمانە سەرجەمیان دەرهێنەرەکانیان کوردبوون و هاوکات کێبڕکێ دەکەن بۆ بردنەوەی خەڵاتی باشترین کورتە فیلم لە فێستیڤاڵەکەدا. بەگشتی فوکسی ئەم کۆمەڵە فیلمە لەسەر ئازارەکانی نەتەوەی کوردبوو لە هەر چوار پارچەی کوردستان.جێی ئاماژە بۆکردنە لەگەڵ نماییشکردنی ئەم کۆمەڵە فیلمەدا هاوکات لە هەردوو هۆڵی سینەماکس ٢ و سینەماکس ٣ چەندین فیلمی دیکە نماییش دەکران.\nفیلمی یەک لە هەزار\nدەرهێنان: باران محمەمەد ڕەیحانی\nکات: ٧ خولەک\nفیلمی یەک لە هەزار کە فیلمێکی کورت ئەنیمەیشنە چیرۆکی ئەو فەڕش چنانە دەگێڕێتەوە کە ژیانی خۆیان تەرخان دەکەن بۆ دروستکردنی فەڕش. لەکاتێکدا ئەم کچە لاوانە ژیانی خۆیان بۆ دروستکردنی فەڕش تەرخان دەکەن لەگەڵیدا هەموو خەونێکیشیان تیایدا لەناو دەچێت، لەبەرئەوەی چیتر کاتێکیان نامێنێت بۆ ئەوەی خەونەکانیان بهێننە دی.\nدەرهێنان: هاوڕاز محەمەد\nکات: ١٤ خولەک\nلە سەرەتای ساڵانی نەوەدەکاندا، زۆرێک لە گەنجانی کوردستان ئەم هەرێمەیان بەرەو وڵاتانی ڕۆژئاوا جێهێشت بەهۆی شەڕی ناوخۆ و هەژاری و هەلومەرجی خراپەوە. چیرۆکەکانی ئەم فیلمە لە ژیانی ڕاستەقینەوە وەرگیراوە، پیاوێکی پیر و ژنێکی پیر لە ڕێگای کامێرایەکەوە باسی ژیانی ڕۆژانەی خۆیان بۆ کوڕەکەیان دەکەن و تۆماری دەکەن. کوڕە گەنجەکە لە ئەوروپا تەنها ئەم کاسێتەی هەیە لە دایک و باوکییەوە تاوەکو ئازارەکانی پێ دابمرکێنێتەوە.\nدواهەمین موزیک نابیسترێت\nدەرهێنان: هادی ئەحمەدی\nکات: ٤ خولەک\nئەم فیلمە لەڕێگەی مۆنتاژکردنی وێنەیەکەوە کە پیاوێک دانیشتووە و کۆمەڵێک پیاوی دیکە لە پشتییەوە هەڵدەپەڕن، دوو چیرۆکمان بۆ دەگێرێتەوە؛ چیرۆکێکیان لەڕێگای دانانی دەنگی ژنێکەوە؛ کە چیرۆکێک دەگێرێتەوە لە کاتی زەماوەندەکەیدا گوندەکەیان بۆمبباران دەکرێت و سیان لە براکانی شەهید دەکرێت، لەڕێگەی ئەم چیرۆکەوە وا پێشان دەدرێت کە وێنەکە هی زەماوەندی ئەو ژنەیە و پیاوەکان هەڵدەپەڕن. چیرۆکی دووەمیش لەڕێگەی دانانی دەنگی گۆرانییەکی شاد وا پێشاندەدرێت کە هەڵپەڕکێی ئەو کۆمەڵەپیاوەیە کە لە وێنەکەدا دەرکەوتوون.\nدەرهێنان: میدیا ئیشکتاش\nکات: ١٣ خولەک\nزیلان لەگەڵ داپیرەی لەلادێیەکدا دەژی و وا پێشاندەدرێت کە باوک و دایکی لەلایەن سوپای تورکیاوە کوژراوە، ڕۆژانە زیلان و داپیرەی سەردانی گۆڕی دایک و باوکی زیلان دەکەن، لە یەکێک لەو ڕۆژانەدا کە سەردانی گۆڕستان دەکەن، داپیرەی زیلان نەزری کردووە و لەڕێگا لەو نەزرەی بەشی ئەفسەرێکی سوپای تورکیا دەدات، دواتر دەچن بۆ سەر گۆڕی دایک و باوکی زیلان و لەوێ، زیلان وێنەیەکی دایک و باوکی پێیە و وێنەکە دەدڕێنێت و باوک و دایکی لە یەکدی جیادەکاتەوە لە وێنەکەدا هەر لایەکی وێنەکە دەخاتە سەر کێلی گۆڕەکەی دایک و باوکی. لە دیمەنی کۆتاییدا چەند ئەفسەرێکی سوپای تورکیا دەدەن بەسەر ماڵی زیلاندا تاوەکو لادێکە چۆڵ بکەن بەڵام ئەمان نایانەوێت لادێکە چۆڵ بکەن چونکە دەیانەوێت لە نزیک گۆڕستانەکە بژین. یەکێک لەو ئەفسەرانەش بریتییە لەو کەسانەی کە لە نەزری باوک و دایکی زیلانی خواردووە و زیلان مەنجەڵەکە ڕووبەڕووی ئەفسەرەکە دەکاتەوە کە پێشتر لەو مەنجەڵەدا نەزرەکەی تێدا درابوو بە ئەفسەرەکە.\nدەرهێنان: مستەفا ئولوچ\nکات: ٢٠ خولەک\nچیرۆکی ئەم فیلمە باس لە ژیانی کۆمەڵێک خەڵکی ناوچەی کەی ئوستو دەکات کە ناوچەیەکی چیانشینە لە باتمان. خەڵکی ئەم ناوچەیە لەڕێی ئەم فیلمەوە ژیانی سەختی خۆیان دەگێڕنەوە کە تیایدا هیچ ژیانێکی ئەم سەردەمەی تیادا نییە و حکومەت بە تەواوەتی فەرامۆشی کردوون.


گفتوگۆ 2015-09-07 22:12 کۆمێنت 2740 جار بینراوە\nسه‌باح ئسماعیل یه‌كێكه له‌و وه‌رگێڕانه‌ی كه ساڵانێكه سه‌رقاڵی وه‌رگێڕانه و خاوه‌نی كۆمه‌ڵێك به‌رهه‌می وه‌رگێڕدراوه و به یه‌كێ له وه‌رگێڕه باشه‌كان داده‌نرێ، له ماوه‌ی كاركردنیدا دوو ڕۆمانی عه‌لا ئه‌سوانی به‌ناوی شیكاگۆ و باڵه‌خانه‌ی یه‌عقوبیان، وه‌رگێڕاوه، رۆمانی وه‌رزی كۆچ به‌ره‌و باكوور-ی ته‌یب ساڵحی وه‌رگێڕاوه بۆ كوردی، هه‌روه‌ها -رۆمانی مرۆڤێك ناوی له‌ناواندا نییه و عیراقییه‌ك له‌پاریسی سه‌مو‌وێل شه‌معون، درێژترین ساڵ-ی زوهدی داودی، شه‌ماعیه نووسینی عه‌بدولستار ناسر، تاكسی-ی خالید ئه‌لخه‌میسی، هه‌ر دوو رۆمانی میرنامه و عه‌شقی وه‌رگێڕ-ی جان دۆست-ی وه‌رگێڕاوه و ئێستا وه‌ك له‌م دیداره‌دا باسی ده‌كات سه‌رقاڵی وه‌رگێڕانی ڕۆمانی (البیت الاندلسی)ی واسینی ئه‌عره‌جه. به‌ده‌ر له‌م كارانه كتێبێكیشی هه‌یه به‌ناوی چه‌مك و ئیستاتیكا شوێن له‌ئه‌ده‌بدا، كه لیكۆڵینه‌وه‌یه‌كی ئه‌ده‌بییه، له‌م دیداره‌دا نووسه‌ر و وه‌رگێڕ سه‌باح ئیسماعیل باس له‌وه‌رگێڕانه‌كانی ده‌كات و له‌باره‌ی وه‌رگێڕان و عه‌شقی خۆی بۆ ئه‌و كاره ده‌دوێت و هاوكات له‌باره‌ی دواهه‌مین وه‌رگێڕانه‌كانییه‌وه قسه ده‌كات .\nسازدانی: مه‌حمود نه‌جمه‌دین\n* پێم خۆشه له‌باره‌ی جان دۆست-ه‌وه بدوێیت، بۆچی دوو كاری ئه‌وت به‌دوای یه‌كدا بۆ وه‌رگێڕان هه‌ڵبژارد؟\n- خوێندنه‌وه‌ی جان دۆست بۆ من دۆزینه‌وه‌یه‌كی تازه بوو له‌بواری ڕۆمانی كوردیدا. ئه‌و ته‌كنیكه‌ی جان دۆست له‌سه‌ری ڕۆیشتووه مه‌گه‌ر پێشتر لای عه‌ره‌بی شه‌ممۆ له‌ڕۆمانی «قه‌ڵای دمدم»دا پێڕه‌و كرابێت. له‌ڕۆمانی «میرنامه»دا ده‌ستی بۆ تابۆكان و شته‌یلێك بردووه پێشتر نه‌گوتراون. جان دۆست وه‌كو نووسه‌رێكی ئینسكلۆپیدی ده‌ستی بۆ رۆمان بردووه، زانیارییه‌كی زۆری له‌سه‌ر هونه‌ری ڕۆمان و له‌سه‌ر بابه‌ته‌كانی ناو ڕۆمانه‌كه‌ی كۆكردووه‌ته‌وه ئینجا ده‌ستی بۆ خامه بردووه، تاكو بیاندڵۆپێنێته سه‌ر كاغه‌ز. جان دۆست دوای ئه‌وه‌ی ناسیم و چه‌ند جارێك یه‌كترمان بینی، ئینجا پتر له‌توانای گه‌وره‌ی ئه‌و له‌بواری ڕۆماندا تێگه‌یشتم. كاتێك ده‌ستنووسی ڕۆمانی «نواقیس روما-زه‌نگه‌كانی ڕۆما»ی بۆ ناردم بیخوێنمه‌وه‌و ڕا و تێبینیی خۆمی هه‌مبه‌ر بده‌م، له‌شوێنێكی ڕۆمانه‌كه‌دا تێبینییه‌كم پێ دا، كه ناكرێت ئیسته‌ر ئه‌م هه‌موو ساڵه له‌به‌ر ئه‌وینێكی كورت ماوه چاوه‌ڕوانی عه‌شیق بكات و شووی نه‌كردبێت و ئه‌و هه‌موو دڵسۆزی و وه‌فاداری و چاوه‌ڕوانییه‌ی كردبێت، پێویستی به‌پاساوگه‌لێكی لۆژیكی ده‌كرد له‌كۆتایی ڕۆمانه‌كه‌دا باسیان لێوه بكات، تاكو خوێنه‌ری هۆشیار قایل بكات. نیو سه‌عاتی نه‌برد له‌وه‌ڵامی ئه‌و تێبینییه‌ی مندا چه‌ند لاپه‌ڕه‌یه‌كی نووسی و بۆی ناردم. به‌ڕاستی سه‌یرم له‌خه‌یاڵی فراوانی ئه‌و هات، چ شاره‌زایه‌كه له‌فه‌نتازیاو هونه‌ری ڕۆماننووسیندا! چۆن له‌م ماوه كه‌مه‌دا ئه‌و هه‌موو شتانه به‌خه‌یاڵیدا هات و خستیه سه‌ر كاغه‌ز!\nئه‌م توانا گه‌وره‌یه‌ی له‌ڕۆماننووسیندا وای لێ كردووه پڕ به‌رهه‌م بێت و به‌ساڵێك كه‌متر بتوانێت ڕۆمانێك بنووسێت. جگه له‌وه‌ی له‌و ساڵه‌دا یه‌كێك له‌ڕۆمانه‌كانی خۆی یا له‌عه‌ره‌بییه‌وه ده‌كات به‌كوردی، یانیش ئه‌گه‌ر به‌كوردی نووسیبێتی ده‌یكات به‌عه‌ره‌بی .\n*ئه‌گه‌ر بكرێ له‌باره‌ی دواهه‌مین وه‌رگێڕانت «عه‌شیقی وه‌رگێڕ» قسه‌مان بۆ بكه‌یت؟\n- جان دۆست له‌پێشه‌كییه‌كه‌یدا بۆ چاپی كوردیی ڕۆمانه‌كه ده‌ڵێت « ئێمه له‌چاخی ڕقدا ده‌ژین. چاخی ئه‌وپه‌ڕی توندڕۆیی ئاینی و ده‌مارگیریی مه‌زهه‌بی و ناكۆكیی نه‌ته‌وه‌یی. تێرۆری نابینا له‌ژێر په‌رده‌ی ئایندا له‌مسه‌ر بۆ ئه‌وسه‌ری دنیا داده‌پڵۆسێت. توندڕۆییه‌ك به‌تایبه‌ت له‌ده‌ڤه‌ری ئێمه‌دا مرۆڤه‌كان له‌ناوده‌دات. باهۆزێكی ڕاسته‌قینه‌یه ده‌بێت به‌هه‌موو شێوه‌یه‌ك خۆمان بۆ به‌ره‌نگاربوونه‌وه‌ی ئاماده‌بكه‌ین.»\nبابه‌تی ئه‌م ڕۆمانه قسه‌كردنه له‌سه‌ر ڕۆڵی وه‌رگێڕه‌كان له‌سه‌رده‌می عوسمانییاندا، له‌و ڕێگه‌یه‌وه باس له‌نالێبورده‌یی ئاینه‌كان ده‌كات له‌ئاست یه‌كدیدا، چۆن به‌گشتی هیچ ئاینێك یا ئاینزایه‌ك ئه‌ویتر قبووڵ ناكات و ڕه‌تی ده‌كاته‌وه. هه‌ڵبه‌ت ئه‌م جیاوازییانه پتر له‌به‌شی دووه‌می ڕۆمانه‌كه‌دا «زه‌نگه‌كانی ڕۆما» به‌ده‌رده‌كه‌ون و كاریگه‌ریی ڕاسته‌وخۆیان له‌سه‌ر كاراكته‌ره‌كان ده‌بێت، كه كۆمه‌ڵێك نه‌وجه‌وانی هاوڕێ و هاوسه‌فه‌ری یه‌كدین، جیاوازیی ئاین و ئاینزایان چ جیاوازی و دوورخستنه‌وه‌یه‌ك له‌نێوانیاندا دروستده‌كات. تا ئه‌و ڕاده‌یه‌ی عه‌شیق وه‌ڵامه‌كان له‌ئاینی ئیسلامدا نابینێته‌وه و ده‌چێته سه‌ر ئاینی گاوران. پاشان له‌وه‌ش بێ ئومێد ده‌بێت و به‌یه‌كجاری له‌دین هه‌ڵده‌گه‌ڕێته‌وه. ڕۆمانێكه له‌شێوه‌ی شانۆی داستانیی به‌رتۆڵد برێخت گفتوگۆ له‌گه‌ڵ خوێنه‌ردا دروستده‌كات و نایه‌وێت خوێنه‌ر بێلایه‌ن و بێبڕیار و ته‌نیا ته‌ماشاكه‌ر بێت .\n* ئاستی وه‌رگێڕان و چالاكیی وه‌رگێڕان له‌نێوه‌نده‌كه‌دا چۆن ده‌بینی؟ به‌تایبه‌ت ئێستا ژماره‌ی وه‌رگێڕه‌كانمان له‌زیادبووندان؟\n- لای ئێمه پڕۆسه‌ی وه‌رگێڕان تاكو ئێستا له‌سه‌ره‌تادایه. زۆرێك واده‌زانن هه‌ر كه‌س زمانێكی تری زانی ده‌توانێت ده‌ست بۆ وه‌رگێڕان ببات و به‌لایه‌وه كارێكی فره ئاسانه. كه‌م نووسه‌رمان هه‌ن به‌پاڵ شیعرنووسین، یان چیرۆكنووسین، یا لێكۆڵینه‌وه نووسینه‌وه ده‌ستیان بۆ وه‌رگێڕان نه‌بردبێت، وه‌ك ئه‌وه‌ی وه‌رگێڕان كارێكی هێند لابه‌لاو سانا بێت هه‌موو بابایه‌ك بتوانێت ده‌ستی بۆ ببات. مخابن، ئه‌وانه بێئاگان له‌وه‌ی وه‌رگێڕان سه‌لیقه و پسپۆڕی و ته‌رخانبوون و سه‌برگرتنه. وه‌رگێڕان كاركردنه له‌ناو زماندا و گه‌ڕانه به‌دوای وشه‌دا، جگه له‌فه‌رهه‌نگنووس هیچ كه‌سێك هێنده‌ی وه‌رگێڕ عاشقی زمانه‌كه‌ی نییه و به‌ته‌نگییه‌وه نایه‌ت. ئه‌وه وه‌رگێڕه‌كانن زمان به‌ره‌و پێش ده‌به‌ن و ڕۆح به‌به‌ر وشه‌كاندا ده‌كه‌نه‌وه. خۆزگه زۆرێك له‌وانه‌ی ده‌ست بۆ وه‌رگێڕان ده‌به‌ن به‌زه‌یییه‌كیان به‌زمانه‌كه‌ماندا بهاتایه‌ته‌وه‌و نه‌یانشێواندایه. وه‌رگێڕان بوونه‌وه‌رێكی به‌سته‌زمانه و هه‌مووان ده‌ستی بۆ ده‌به‌ن، به‌ڵام كێیان ده‌توانن تا سه‌ر له‌گه‌ڵیدا هه‌ڵبكه‌ن. گرفته‌كه له‌وه‌دایه ئێمه ڕه‌خنه‌مان له‌سه‌ر كاره وه‌رگێڕاوه‌كان نییه، بۆیه ئه‌وی خامه‌ی لێ ده‌خاته گه‌ڕ هه‌ست به‌لێپرسینه‌وه ناكات و سانسۆرێك بۆ خۆی دانانێت، تاكو وابزانێت كه‌سێك له‌دوای ئه‌وه‌وه به‌راوردی ده‌كات و پێیدا ده‌چێته‌وه و هه‌ڵه‌كانی ده‌بینێت. به‌داخه‌وه هه‌ندێك له‌ده‌زگاكانیش له‌م فه‌وزایه به‌شدارن، هه‌ر كه‌سێك كتێبێكی وه‌رگێڕا دوور له‌سانسۆری هونه‌ری بۆی چاپده‌كه‌ن. هه‌ڵبه‌ت زۆر هۆی تریش هه‌ن، كه لێره‌دا بواری باسكردنیانمان نییه. بێگومان نكوڵی له‌وه ناكرێت به‌پاڵ ئه‌م قه‌یران و گرفتانه‌شه‌وه چه‌ندان وه‌رگێڕی به‌سه‌لیقه و كارامه هاتوونه‌ته بواره‌كه‌وه و كاری تابڵێی ناوازه‌یان كردووه .\n* ئه‌وه‌نده‌ی ئاگاداربم تۆ سه‌رقاڵی ڕۆمانێكی تری واسینی ئه‌لئه‌عره‌ج بوویت. ئه‌و كاره به‌كوێ گه‌یشت؟\n- ڕۆمانی «ماڵه ئه‌نده‌لوسییه‌كه»ی واسینیم له‌مێژه ته‌واوم كردووه. ئه‌م ڕۆمانه به‌زمانێكی تایبه‌ت نووسراوه. زۆری ماندووكردم، واسینی خۆیشی له‌پێوه‌ندی دایه له‌گه‌ڵمدا، هه‌ندێك جار مانای ڕسته‌كه‌م بۆ شیده‌كاته‌وه ئینجا لێیده‌گه‌م، ئاخر گه‌لێك وشه‌ی شێوه‌زاری جه‌زائیری تێدان بۆ من ئه‌سته‌مه لێیان بگه‌م. سێ جاران پێیدا چوومه‌ته‌و دوو جاریان له‌گه‌ڵ عه‌ره‌بییه‌كه‌دا به‌راوردم كردووه، كه‌چی ئینجاش هه‌ستده‌كه‌م مافی خۆیم نه‌داوه‌تێ و ماویه‌تی. رۆمانێكی قه‌به‌یه، ئه‌وه بۆ ساڵێك ده‌چێت هێشتوومه‌ته‌وه. ئه‌م ڕۆمانه زۆر كاتی بردم، ئه‌گه‌ر له‌سه‌ر داخوازی و پێداگریی واسینی خۆی نه‌بوایا وه‌رمنه‌ده‌گێڕا. زۆری پێ خۆشبوو بكرێته كوردی، به‌رله‌وه‌ی ڕۆمانه‌كه‌م بینیبێت بۆ پێشه‌كیی وه‌رگێڕانه دانیماركییه‌كه‌ی نووسیبوو سه‌باح ئیسماعیلیش خه‌ریكی به‌كوردی كردنیه‌تی. ئیدی وه‌ك ده‌ڵێن كردیه ماڵ به‌سه‌رمه‌وه و نه‌متوانی پێی بڵێم نا. ئه‌گینا وه‌رگێڕانی كاره‌كانی واسینی ئه‌لئه‌عره‌ج زۆر قورسه و به‌هه‌موو كه‌س ناكرێت، ئه‌وی به‌شێنه‌یی ڕۆمانه‌كانی نه‌خوێندبێته‌وه و ته‌واو عه‌شقیان نه‌بێت بوێریی وه‌رگێڕانیان ناكات. واسینی وه‌ك خوێندنه‌وه‌ی به‌رهه‌مه‌كانی بۆرخیسه، یان عه‌شقی نووسینه‌كانی ده‌بیت، یانیش هه‌رگیز ناگه‌ڕێیته‌وه سه‌ری. من خۆم له‌ده‌سته‌ی یه‌كه‌میانم بۆیه ئه‌م ڕۆمانه‌یشیم وه‌رگێڕا .\n* دوا كاره‌كانت له‌بواری وه‌رگێڕاندا چین؟\n- كتێبی «ڕیشه‌كێشكردن و دیكتاتۆریی تاكباوه‌ڕی»ی باقر یاسینم ته‌واو كردووه و له‌ده‌زگای سه‌رده‌مه، كه به‌داخه‌وه له سۆنگه‌ی ئه‌م قه‌یرانی ئابوورییه‌ی پریشكی به‌ر ده‌زگای سه‌رده‌میش كه‌وتووه، دواكه‌وت. ڕۆمانی «زه‌نگه‌كانی ڕۆما»ی جان دۆستم ته‌واوكردووه و له‌قۆناغی پێداچوونه‌وه‌یدام. ئه‌وه ڕۆمانی «ماڵه ئه‌نده‌لوسییه‌كه»ش له‌ولاوه بوه‌ستێت .\n- ئه‌م دیمانه‌یه پێشتر له (كوردستانی نوێ) بڵاو كراوه‌ته‌وه.\nadult anal sex stories adult teacher sex stories kr vijaya sex stories\nonline pharmacy coupons read in store walgreens photo coupon\nreasons why women cheat on their husbands site cheat on my husband\nhow does the abortion pill work maryaltmansblog.com.nobullsoftware.com how much are abortions\ncoupons for viagra 2016 online viagra coupons viagra discount coupons\ncopay cards for prescription drugs link free discount prescription cards\nimodium lingual imodium grossesse imodium lingual avis


دکتۆر جیهاد عۆده : وڵاتانی شیعه و سوننه کارتی ململانێن نه‌ک بابه‌تی ململانێ\nی مانگی شه‌ش ٢١, ٢٠١٣\nدکتۆر جیهاد عۆده\nکابوڵ دانوستاندنه‌کانی نێوان ئه‌مه‌یکا و تاڵیبانه‌کان ڕه‌ت ده‌کاته‌وه و هه‌ڵوێستیشی له‌سه‌ر وه‌رده‌گرێت.\nواشنتۆن ڕای وه‌هایه ئه‌م وتووێژانه به‌شداریه‌کی تۆکمه‌ی ده‌بێت له پرۆسه‌ی ئاشته‌وایی ئه‌فغانستاندا.\nتاڵیبانه‌کان ئۆفیسی تایبه‌تی خۆشیان له دۆحه کردۆته‌وه و هه‌ندێک له چاودێر له‌وبڕوایه‌دان وه‌رچه‌رخانێکی گرنگه له کار و ستراتیژیه‌تی تاڵیبانه‌کاندا که پێشتر له ڕێی توندوتیژیه‌کانه‌وه ده‌یانویست فه‌رمانڕه‌وایی خۆیان بسه‌پێنن به‌ڵام ئێستا ده‌خوازن له ڕێی دانوستاندنه‌وه کار بۆ به‌رنامه‌کانیان بکه‌ن.\nسه‌رۆکی به‌شی زانسته سیاسیه‌کان له زانکۆی حه‌لوان له وڵاتی میسر له‌وبڕوایه‌دایه ئه‌م جۆره دانوستاندنانه و به تایبه‌تیش ئه‌وه‌ی ئه‌مریکا و تاڵیبان نابنه مایه‌ی ڕاگرتنی ئۆپه‌راسیۆنه توندوتیژ ئامێزه‌کان.\nدکتۆر جیهاد عۆده ده‌شڵێت ئه‌م جۆره وتووێژانه نابنه مایه‌ی تێکچونی په‌یوه‌ندیه‌کانی نێوان ئه‌مریکا و ئه‌فغانستان چونکه ئه‌فغانیه‌کان و سه‌رۆکی وڵاته‌که‌ش ده‌یانویست ئه‌و وتووێژانه له ناو ئه‌فغانستاندا بکرێن.\nدکتۆر عۆده ئاماژه‌ش به‌وه ده‌کات له‌م دانوستاندانه‌دا تاڵیبانه‌کان هه‌م زیانیان لێده‌که‌وێت و هه‌میش ده‌ستکه‌وتی گه‌وره‌یان ده‌بێت.\nله‌سه‌ر بنچینه‌ی وتووێژه‌که‌ی له‌گه‌ڵ دکتۆر جیهاد عۆده سه‌رۆکی به‌شی زانسته سیاسیه‌کان له زانکۆی حه‌لوان، به‌ڵێن ساڵح ڕاپۆرتێکی ئاماده کردووه.\nڕاپۆرت له‌سه‌ر بنچینه‌ی لێدوانه‌کانی دکتۆر جیهاد عۆده


17:48 یه‌ك شه‌ممه 29 ئه‌یلول 2019\nبەهۆی مەترسی تەقەکردن و دەستڕێژی گولەوە، بەرپرسانی سینەماکانی “لاندمارک” لە ئەمریکا بڕیاریاندا، ڕێگە نەدەن هەوادارانى فیلمى جۆکەر جلوبەرگ و ماسکی کارەکتەرەکە بپۆشن لەکاتی نمایشکردنی لە هۆڵەکانی سینەما.\nهاوکات لەگەڵ بڕیارەکەی لاندمارک، دەزگای زانیاری فیدراڵی ئەمریکا “FBI” دەستی کردووە بە پەیڕەوکردنی ڕێکاری ئەمنی توند لە شەقامەکانی شاری لۆس ئەنجیلوسی ئەمرێکی، ئەوەش بۆ ڕێگریکردنی لەهەر ڕوداوێکی نەخوازراو لەکاتی نمایشکردنی فیلمەکە.\nلەوبارەیەوە بەرپرسى ستۆدیۆکانی “واڕنەربڕۆس” بۆ دروستکردنی فیلمی سینەمایی لە ئەمریکا، پەیامێکی ئاڕاستەى هەوادارنی فیلمەکە کرد و تێیدا ئاماژەی بەوەکردووە، کە فیلمەکە بەهیچ شێوەیەک مەبەستی نییە تاوانباران وەک پاڵەوان دەربخات و چیرۆکی فیلمەکەش واقعی نییە و بەشێکە لە خەیاڵی نوسەرەکە.\nهاوکات ئاژانسی ڕۆیتەرز، ڕاگەیاندراوێکی سوپای ئەمریکای بڵاوکردەوە کە هۆشداری داوەتە سەربازەکانی کە دەبێت ئاگادار بن لەکاتێکدا کە دەچنە سینەماکان بۆ تەماشاکردنی فیلمی جۆکەر بەوەى ئەگەری هەیە توشی ڕوداوی نەخوازراو بن.\nبڕیارە فیلمی جۆرکەر لە چواری تشرینی یەکەمی ئەمساڵ نمایش بکرێت، فیلمەکە لە مانگی ئابی ڕابردوودا خەڵاتی “شێری ئاڵتونی” بەدەستهێنا لەمیانەی بەشداریکردنی لە فێستیڤاڵی ڤێنیسایی نێۆدەوڵەتی بۆ سینەما لە وڵاتی ئیتاڵیا.\nئەو ڕێکارانەى پێش نمایشکردنى فیلەمەکە لەکاتێکدایە، لە ساڵى 2012 لەکاتى نمایشکردنى فیلمى باتمان بە ناوى دارک نایت، کە جۆرکەر لە بەشى پێشووى ڕۆڵى تێدا بینیبو، بەهۆی دەستڕێژی گولەوە لە ویلایەتی کۆڵڕادۆی ئەمریکا 10 کەس کوژران.\n"ئەمریکا لەماوەی 400 ساڵی ڕابردوودا پابەندنەبوە بە پاراستنی کوردەکان"\n17:39 پێنج شه‌ممه 26 ئه‌یلول 2019\nمەحمود عوسمان: هەرێم جگە لە بەغدا هیچ بژاردەیەکى ترى سەرکەوتووى لەبەردەممدا نیە


26/9/2021 - 18:16\nڕاوێژكاری سه‌رۆك وه‌زیرانی عێراق بۆ كاری هه‌ڵبژاردنه‌كان جه‌ختی كرده‌وه كه پێیانوایه ڕێژه‌ی ده‌نگدان له هه‌ڵبژاردنه‌كانی مانگی داهاتووی عێراق به‌رز بێت.\nحوسێن ئه‌لهه‌نداوی ڕاوێژكاری مسته‌فا كازمی سه‌رۆك وه‌زیرانی عێراق بۆ كاری هه‌ڵبژاردنه‌كان ڕایگه‌یاند: حكوومه‌تی عێراق پێداگیری له به‌شداریكردنی سه‌رجه‌م ده‌نگده‌ران ده‌كاته‌وه له هه‌ڵبژاردنی داهاتووی عێراق و دڵنیاشین ڕێژه‌ی ده‌نگدان له سه‌رجه‌م پارێزگاكانی عێراق به‌بێ جیاوازی زۆر به‌رز ده‌بێت.\nئه‌لهه‌نداوی جه‌ختی كرده‌وه كه هیچ كه‌سێك به‌بێ كارتی بایۆمه‌تری ده‌نگدانی تایبه‌ت به‌خۆی ناتوانێ له هه‌ڵبژاردنه‌كان به‌شداربێت و ده‌نگ بدات.\nڕاوێژكاره‌كه‌ی كازمی ڕاشیگه‌یاند كه حكوومه‌ت پاداشتی دارایی تایبه‌تی داناوه بۆ هه‌موو ئه‌و كه‌سانه‌ی ده‌چن كارتی ده‌نگدانه‌كانیان له بنكه‌كانی ده‌نگدانی تایبه‌ت به كۆمیسیۆنی باڵای سه‌ربه‌خۆی هه‌ڵبژاردنه‌كان وه‌رده‌گرنه‌وه.\n"هه‌ر كه‌سێكیش نه‌چێت كارته‌كه‌ی له واده‌ی دیاریكراوی خۆی وه‌ربگرێته‌وه، ڕاسته‌وخۆ كارته‌كه‌ی ڕه‌وانه‌ی نووسینگه‌ی نیشتمانی كۆمیسۆن ده‌كرێته‌وه" ئه‌لهه‌نداوی وای گوت.\nئه‌مه له كاتێكدایه كه هه‌ر ئه‌مڕۆ یه‌كشه‌م جه‌لیل عه‌دنان خه‌له‌ف سه‌رۆكی كۆمیسیۆنی باڵای سه‌ربه‌خۆی هه‌ڵبژاردنه‌كان ڕایگه‌یاندبوو كه حكوومه‌ت بڕێك پاداشتی دارایی بۆ ئه‌و كه‌سانه داناوه كه ده‌چن كارتی ده‌نگدانه‌كانیان وه‌رده‌گرنه‌وه.


کارزان گلی 22/05/2022\nلەناو پارتی كرێكارانی كوردستان (پەكەكە)، رەخنەگرتن لە پارت و سەرۆكی پارت عەبدوڵا ئۆجەلان، گوناهێكی گەورەیە، تەنانەت زۆر جار بووەتە هۆی كوژران و دوورخرانەوەش، ئەمەش بەگوێرەی گوتەی ئەو كەسانەی لە پەكەكەوە نزیك بوونە یان كاریان لەگەڵ كردوون.\nباسی ئەوە ناكەم لە سۆسیال میدیا رەخنەیەكی بچووك لە پەكەكە بگریت، ئیدی هێرشت دەكرێتە سەر و بە (خاین و نۆكەر و پیاوی توركیا!) ناوت دەبەن، باسی ئەو كەسانە دەكەم كە قوربانییەكی زۆریان بۆ پەكەكە داوە، بەڵام بەهۆی ئەوەی رەخنەیان لە سەرۆك و پارت گرتووە، عاقیبەتیان دووچاری مەترسییەكی زۆر بووەتەوە.\nئەگەر بتەوێت بزانیت ئایە پەكەكە رەخنە قبووڵ دەكات یان نا، دەبێ بگەڕێیتەوە بۆ ئەو میدیا بینراو و بیستراوەی پەكەكە لە ئەورووپا هەیبووە و هەیەتی، كە بەشایەدی زۆر كەس، میدیای پەكەكە لە نەوەتەكان و دوو هەزارەكاندا، میدیایەكی بەهێز بووە.\nسەیری رۆژنامەكانیان بكە، لە یەكەم ژمارە تاوەكوو ئێستا، سەیری تەلەڤزیۆنەكانیان بكەن و ئەرشیڤیان هەڵبدەوە، ئەگەر لە شوێنێك بینیت رەخنەیەكی بچووك لە سەرۆك و تەنانەت لە رێكخراوی پەكەكە گیراوە، مافی خۆتە بڕوا بەم وتارە نەكەیت.\nسەلیم چروككایە، كە ماوەی 10 ساڵ، بەهۆی پەكەكەبوون و لەپێناو مافی رەوای گەلی كورد لە ئامەد زیندانی كرا، لە كتێبی (ئایەتەكانی ئاپۆ)دا، گەواهیی ئەوە دەدات كە پەكەكە چەند لاوازە بەرامبەر بە رەخنە.\nچروككایە، كاتێك لە زیندان هاتووەتە دەرەوە و چووەتە بیقاع و لە نزیكەوە لەگەڵ ئۆجەلان بووە، دەڵێت، بۆمان نەبووە لە هیچ رۆژنامەیەكی پەكەكە لە ئەورووپا، تەنانەت وتاریش بە ناوی خۆمانەوە بڵاو بكەینەوە، بەڵكوو دەبوایە وتار بنووسین و گەورەیی ئاپۆ نیشان بدەین و باسیش لە گرنگیی پەكەكە بكەین.\nلە رۆژنامەكانی پەكەكەدا، تەنیا ئاپۆ بۆی هەبووە بە ناوی خۆی وتار بنووسێت، لەو زیاتر هیچ كەسێكی تر بۆی نەبووە بە ناوی خۆی وتار بڵاو بكاتەوە.\nئاڵتان تان، پەرلەمانتاری پێشووی هەدەپە و كوڕی بەدری تان، كە لە زیندانی ئامەد لەسێدارە درا و قوربانییەكی زۆری بۆ دۆزی كورد داوە، بەئاشكرا دەڵێت پەكەكە بچووكترین رەخنە قبووڵ ناكات و بە ”خاین“ ناوت دەبات.\nئاڵتان تان، لە دیمانەیەكیدا لەگەڵ تەلەڤزیۆنی (CNN)، گوتی: بۆ خۆم گوێم لێ بووە كە لەناو پەكەكەدا گوتویانە، بۆچی ئاڵتان تان و تاهیر ئێلچی، تاوەكوو ئێستا لە ژیاندا ماون؟ چەند رۆژێك دوای ئەوە تاهیر ئێلچی كوژرا.\nزۆرن ئەوانەی رەخنە لە پەكەكە دەگرن و بە ”خاین“ ناویان براوە، دیارترین نموونە سەركردەی باڵای ناو پەكەكە، محەممەد شەنەرە، بەهۆی ئەوەی رەخنەی لە خودی ئۆجەلان گرت، بۆیە بە ”خاین“ ناو برا و تەنانەت گوتیان ئەمە پیاوی میتی توركیایە و پاشان هەواڵی كوژرانی لە یەكێك لە باڵەخانەكانی حەلەب بڵاو بووەوە.\nعەبدوڵا ئۆجەلان، هەرگیز حەزی نەكردووە لە باكوور و تەنانەت لە پارچەكانی تری كوردستانیش، كەسێك هەبووبێت ناوبانگی هەبێت و لەڕووی سیاسی و هونەری و ئەدەبییەوە لە ئاستێكی باڵادا بێت، گەر نموونەی وا هەبووبێت ئەو بە سووك وەسفی كردووە.\nبۆ نموونە كاتێك دێتە سەر وەسفی یڵماز گونای، سینەماكاری بەناوبانگی كورد، لێی دەپرسن پۆچوونت چییە لەسەری؟ ئەو بەشێوەیەك باسی دەكات، كە سینەماكارێكی گەورە نییە، تەنانەت باس لەوەش دەكات كە پیاوكوژ بووە! لە ئێوە دەپرسم: ئاخۆ دەكرێت كەسێكی وەكوو عەبدوڵا ئۆجەلان ئەو وەسفەی گونای بكات؟\nرەخنەگەرتن لە پەكەكە و ئاپۆ، بەلایاناوە گوناهێكی گەورەیە، تاوانێكە لێخۆشبوونی نییە، تەنانەت تا خاینبوون دەتبەن و هەر وەكوو خاینێكیش سزات دەدەن.


سەرۆکی ئێران حەسەن ڕۆحانی وتی وڵاتەکەی خۆی بەدەستەوە نادات بۆ فشارەکانی ئەمەریکا و دەستبەرداری ئامانجەکانی نابێت تەنانەت ئەگەر بۆوردمانیش بکرێت.\nلە ماوەی ڕابردوودا دەزگای هەواڵی فارس لە زاری سەرکردەیەکی باڵای سوپای پاسدارانی ئێرانەوە بڵاویکردەوە ڕووبەڕووبوونەوەی نێوان ئەمەریکا و ئێران ململانێی ئیرادەکانە و هەرهێرشێک لەلایەن دوژمنانەوە ڕووبەڕووی وەڵامدانەوەیەکی توند دەبێتەوە.\nگرژییەکانی نێوان ئەمەریکا و ئێران زیادیانکرد دوای ئەوەی واشنتن هێزی سەربازیی زیاتری نارد بۆ ڕۆژهەڵاتی ناوەڕاست وەکو وەڵامدانەوەیەک بۆ هەڕەشەکانی ئێران.\nوەزیری بەرگری ئەمەریکا بە وەکالەت پاتریک شانەهان وتی وەزارەتەکە بیر لە ناردنی هێزی زیاتر دەکاتەوە بۆ ڕۆژهەڵاتی ناوەڕاست وەکو پارێزگاریکردنێک لە هێزەکانی ئەمەریکا لە ڕۆژهەڵاتی ناوەڕاستدا.\nدوای ئەوەی ساڵی ڕابردوو سەرۆکی ئەمەریکا دانۆڵد ترامپ لەڕێکەوتنە ناوەکییەکەی ئێران کشایەوە، سزاکانی سەپاندەوە بەسەر ئێراندا و لەم مانگەدا فشارەکانی توندترکردەوە و داوای لە هەموو وڵاتان کرد چیتر نەوتی ئێران نەکڕن ئەگەرنا ئەوا ڕووبەڕووی سزا دەبنەوە.\nدەزگای هەواڵی کۆماری ئیسلامی ئێران لە زاری ڕۆحانییەوە بڵاویکردەوە " دوای زیاتر لە تێپەڕبوونیساڵێک بەسەر سەپاندنی ئەو سزا توندانەدا، گەلی ئێران چۆکی دانەداوە بۆ ئەو فشارانە سەرەڕای ئەوەی ژیانێکی قورس دەژین."\nوتیشی " پێویستمان بە بەرهەڵستیکردنە تاوەکو دوژمنەکانمان بزانن ئەگەر بۆردومانی خاکەکەمان بکەن و منداڵەکانمان شەهید بکەنئەوا ئێمە دەستبەرداری ئامانجەکانمان نابین، ئەمەش لەپێناو سەربەخۆیی وڵاتەکە و گەورەییماندا."


دهۆك .... كردنەوەی پێشانگایەكی فۆتۆگرافی ئەنفال\nلە ساڵیادی كارەساتە بەدناوەكەی ئەنفال پێشانگایەكی فۆتۆگرافی ئەو كارەساتە لە شاری دهۆك كرایەوە .\nڕۆژی سێ شەمە 14 ی نیسانی 2015 ، بە ئامادە بوونی پاریزگای دهۆك و بەڕێوەبەرایەتی گشتی ڕۆشنبیری و هونەری لە گەڵ بەڕێوەبەرایەتی گشتی شەهیدان و ئەنفال ، بەمیوانداری ڕێكخراوی هاوكاری ئەڵمانی لە ساڵیادی كارەساتی ئەنفالدا پێشانگایەكی فۆتۆگرافی ئەنفالەكان لە شاری دهۆك كردەوە .\nلە پێشانگایەكدا 280 وێنەی خێزانە ئەنفالكراوەكانی گەرمیان نمایشكران كە وەك ئاماژەیەك بۆ كارەساتی ئەنفالی گەلی كورد كە بووە هۆی بیسەرو شوێن كردنی 182 هەزار كەس لە مناڵ و گەنج و ژن و پیاو و پیری بێ تاوان .\nئەم پێشانگایەش لە چوار چێوەی كارەكانی ڕێكخراوی هاوكاری ئەڵمانی لە هەرێمی كوردستان كە پرۆژەكانی بۆ خزمەت كردنی كەس وكاری ئەنفال و گەورەی ئەو كارەساتە بەردەوامی هەبێت .\nفۆتۆكانی ئەم پێشانگایە وێنەی كەسوكاری ئەنفال كراوانی گەرمیانە ، ڕێكخراوی هاوكاری ژمارەیەك لە ژنان و كەس و كاری ئەنفال كراوانی گەرمیانیان برد بۆ شاری دهۆك .\nشایەنی باسە شاڵاوەكانی ئەنفال دژ بەگەلی كورد لە 22 شوباتی سالێ 1988 لە لایەن دەوڵەتی عێراق دەستیپێكرد و لە ئەیلولی هەمان ساڵدا كۆتایی پێهات كە بە هەشت قۆناغی یەك لە دوای یەكدا ڕژێمی بەعس كوردستانی سوتماك كرد و زیاتر لە 182 هاوڵاتی بێتاوانیش بێسەر و شوێنكران و دواتر لە بیابانەكانی خوار و ناوەڕاستی عێراقدا زیندە بە چاڵكران .


📷 بەرزکردنەوەی وێنەی گەریلا لە ناو پەرلەمانی تورکیادا وێنە و پێناس\n📅 کاتی تۆمارکردن Aug 15 2015 3:01PM\n... [ زۆرتر... 👁] ✖ ✖ 0 0 ✔ 70% ✍ م.ب. 15-8-2015 15:01:56\n📕 پێگەی کورد و (HDP) لە هەڵبژاردنی پەڕڵەمانی تورکیادا پەڕتووکخانە\n📅 کاتی تۆمارکردن May 31 2015 1:02PM\nئامادەکردنی: گەیلان عەباس بزووتنەوەی گۆڕان 2015 [ زۆرتر... 👁] 📕 ✖ 0 0 ✔ 99% ✍ هـ.ب. 31-5-2015 13:02:55\n📼 حسێن کاچماز پەرلەمانتاری کورد پەرلەمانی تورکیا دەهەژێنێت ڤیدیۆ\n📅 کاتی تۆمارکردن Aug 23 2020 4:43PM\n... [ زۆرتر... 👁] ✖ ✖ 📼 0 0 ✔ 82% ✍ هـ.ب. 23-8-2020 16:43:48\n📕 مانیفێستی هەدەپە و هەڵبژاردنی پەرلەمانی تورکیا پەڕتووکخانە\n📅 کاتی تۆمارکردن Nov 1 2015 8:18PM\nئامادەکردنی گەیلان عەباس ئەندامی ژوری توێژینەوەکان [ زۆرتر... 👁] 📕 ✖ 0 0 ✔ 99% ✍ هـ.ب. 1-11-2015 20:18:28\n📊 هەدەپە 25 پەرلەمانتاری ژن رەوانەی پەرلەمانی تورکیا دەکات ئامار و راپرسی\n📅 کاتی تۆمارکردن Jun 25 2018 1:14PM\nبە گوێرەی ئەنجامە نافەرمییەکان، پارتی دیموکراتی گە [ زۆرتر... 👁] ✖ ✖ 0 1 ✔ 99% ✍ هـ.ب. 25-6-2018 13:14:42\n📊 هەڵبژاردنی پەرلەمانی تورکیا بە ژمارە ئامار و راپرسی\n📅 کاتی تۆمارکردن May 31 2015 2:28PM\nخەندان محەمەد ئیسماعیل یەکشەممەی داهاتوو، هاوڵاتی [ زۆرتر... 👁] ✖ ✖ ✖ 0 0 ✔ 76% ✍ هـ.ب. 31-5-2015 14:28:40


زایینی: ١١-١١-٢٠١٧ - هەتاوی: ١٣٩٦/٠٨/٢٠ - ١٧:٠٧ تاران قه‌باره‌ی فۆنت:\nکوردستان میدیا: باوکی شەهیدێکی حیزبی دێموکراتی کوردستانی ئێران، لە شاری نۆدشه ماڵئاوایی لە ژیان کرد.\nبەپێی هەواڵی گەیشتوو بە ماڵپەڕی کوردستان میدیا، ڕۆژی چوارشەممە ڕێکەوتی ١٧ی خەزەڵوەری ١٣٩٦ی هەتاوی، مام "ڕەسووڵ ئەحمەدی پوور" باوکی شەهید "سەعدی ئەحمەدی پوور" لە شاری نۆدشە لە تەمەنی ٩٠ ساڵیدا کۆچی دوایی کرد.\nمام ڕەسووڵ خۆی ماوەیەک پێشمەرگەی حیزبی دێموکرات بووە و تا دوایین هەناسەکانی ژیانی وەفادار بە ڕێبازی دێموکرات مایەوە.\nکوڕێکی مام ڕەسووڵ بە ناوی شەهید "سەعدی" پێشمەرگەی هێزی شاهۆ بوو، کە ساڵی ١٣٦٠ی هەتاوی لە شەڕێکدا لە لایەن بەکرێگیراوانی ڕێژیمەوە بە برینداری گیرا و پاشان لە چاڵەڕەشەکانی ڕێژیمی ئێران ئێعدام کرا.\nتەرمی مام ڕەسووڵ لە نێو ئاپۆرای خەڵکی ناوچەکەدا بە خاک ئەسپێردرا.


فۆرمى وەرگرتن لە سكوڵى پەروەردەى وەرزش دابەش دەكرێت - Faculty of Education\nفۆرمى وەرگرتن لە سكوڵى پەروەردەى وەرزش دابەش دەكرێت\nposted 27 Jul 2017, 14:40 by Muhammed Seyidgul Barzinji\nسكوڵى پەروەردەى وەرزش لە زانكۆى كۆيە ڕايدەگەيەنێت فۆرمى وەرگرتن لە سكوڵەكەيان دابەش دەكەن و خوێندكارانى دەرچووى پۆلى دوازدە و پاڵەوانان دەتوانن لە ماوەى دياريكراو فۆرمەكە وەربگرن، بە گوێرەى ئەم ڕێنماييانەى خوارەوە :\n- أ / دەرچوانی پۆلی دوانزەی ئامادەیی\n- خوێندکار دەبێت تەنها دەرچووی پۆلی دوانزەی ئامادەیی بەشی زانستی یا وەێژەیی ساڵی (2016 -2017 ) بێت .\n- پاڵێوراو دەبێت دەرچووی خوێندنگەکانی سنووری هەرێمی کوردستان بێت یان لە ناوچە کوردستانیەکانی دەرەوەی هەرێم بە مەرجێک تاقیکردنەوەکانی بە پێی سیستمی هەرێمی کوردستان ئەنجام دابێت .\n- خوێندکار دەبێت لەدایک بووی ساڵی (1992 ) یا سەرووتر بێت .\n- پێویستە تێکرای نمرەکانی قوتابی/ خوێندکار لە (60%) نمرە بۆ هەردوو رەگەز کەمتر نەبێت .\n- لەکاتی پێشبڕکێدا ڕەچاوی نمرە دەکرێت بە رێژەی (60%) ی نمرە لەسەر کۆنمرەکەی دەبێت و (40%) ی نمرە لەسەر لێهاتووی جەستەیی (اللياقة البدنية).\n- دەبێت خوێندکار لە چاوپێکەوتنی کەسێتی و تاقی کردنەوەکانی لێهاتووی جەستەیی(تەکنیکی کارامەیی) دا دەربچێت .\n- دەبێت خوێندکار دەرچووی ساڵی خوێندنی (2015 -2016) بۆی هەیە داواکاری پێشکەش بکات، بەمەرجێک لە هیچ کۆلێژێک یان پەیمانگایەک وەرنەگیرابێت و نمرەکەشی لەگەڵ نمرەی ساڵی خوێندنی (2016 -2017) بگونجێت ، و بەلێنامەی پێ پردەکرێتەوە .\n- دەبێت خوێندکار باڵای لە (165)سم بۆ کوڕ وە (155) سم بۆ کچ کەمتر نەبێت .\n- دەبێت خوێندکارلە پشکنینی تەندروستی گشتی دەرچووبێت و هەموو دیکۆمێنتەکان بهێنێت وەک پشکنینی (دڵ ، سۆنەری هەناو، پشکنینی گورچیلە ، پشکنینی کۆئەندامی هەناسە ، پشکنینی پێست ، ( پشکنینەکانی خوێن ) گروپی خوێن و رێژەیی هیمۆگڵۆبین و چەوری و شەکرە.\n- خوێندکار پێویستە جل و بەرگی تایبەتی وەرزش لەگەڵ خۆیدا بهێنێت بۆ چاوپێکەوتنی کەسێتی و ئەو رۆژانەی تاقیکردنەوەی تێدا ئەنجام دەدات .\n- ب / پالەوانان\n- یاریزانانی هەڵبژاردەکانی کوردستان و عێراق وەکو پالەوان ئەژمار دەکرێن بەمەرجێک (پێنج) ساڵ زیاتر تێپەرنەبووبێت بەسەر پالەوانیەکەیداتا بەرواری پێشکەشکردنی داواکارییەکەی .\n- پلەی یەکەم تا سێیەمی بەدەست هێنابێت لەسەر ئاستی عێراق ، بۆ یاری تاک و کۆمەڵەکان بەمەرجێک (پێنج) ساڵ زیاتر تێپەرنەبووبێت بەسەر پاڵەوانیەکەیدا تا بەرواری پێشکەشکردنی داواکاری وەرگرتن .\n- پلەی یەکەم تا سێیەمی بەدەست هێنابێت لەسەر ئاستی هەرێم، بۆ یاری تاک و کۆمەڵەکان بەمەرجێک پێنج ساڵ زیاتر تێپەرنەبووبێت بەسەر پاڵەوانیەکەیدا تا بەرواری پێشکەشکردنی داواکاری وەرگرتن.\n- پلەی یەکەمی بە دەست هێنابێت لەسەر ئاستی پەروەردەکانی پارێزگا و ئیدارە سەربەخۆییەکانی هەرێم ، بۆ یاری تاک و کۆمەڵەکان بەمەرجێک پێنج ساڵ زیاتر تێپەر نەبووبێت بەسەر پاڵەوانیەکەیداتا بەرواری پێشکەشکردنی داواکاری وەرگرتن.\n- پاڵێوراو دەبێت دەرچووی خوێندنگەکانی سنووری هەرێمی کوردستان بێت یان لەناوچە کوردستانیەکانی دەرەوەی هەرێم بێت ، بە مەرجێک تاقیکردنەوەکانی بە پێ ی سیستەمی هەرێمی کوردستان ئەنجام دابێت\n- کۆنمرەی کەمتر نەبێت لە (55%) و تەمەنی لە (33) ساڵ زیاتر نەبێت .\n- دەرچووی هەمان ساڵ یان ساڵی پێشتری خوێندن بێت ، بەمەرجێک لە هیچ زانکۆ و پەیمانگایەک (حکومی و ئەهلی –تایبەت ) وەرنەگیرابێت و بەلێنامەی پێ پربکرێتەوە .\n- دەرچووان بەپآی ژمارەی داواکراو لە پلانی زانکۆکان وە بەپێی کێبرکآ لەسەر بنەمایی کۆنمرە وەردەگیرێن .\n- پێشکەشکاران لە دەرچوانی خوێندنی پیشەیی دەبێت تێکرای نمرەیان لە (65%) کەمتر نەبێت .\n- لەکاتی پێشبرکێدا رەچاوی نمرە دەکرێت بەرێژەی (60%) ی نمرە بۆ کۆنمرە کەی دەبێت و (40%)ی نمرە لەسەر لێهاتوویی توانستی جەستەیی (اللیاقە البدنیە) پاڵێوراو دەبێت بە مەرجێک لە لێهاتووی توانستی جەستەیی دەرچووبێت لەگەڵ پسپۆری تایبەتی بە شێوازێکی هاوسەنگی .\n- پێویستە پێشکەشکار دیکۆمێنتی هەبێت کە لەلایەن دەزگا پەیوەندی دارەکانەوە بە فەرمی پشتگیری لێ کرابێت وەکو:\n- لێژنەی ئۆلۆمپی کوردستان و عێراق\n- نوێنەرایەتی لێژنەی ئۆلۆمپی پارێزگاکان .\n- بەرێوەبەرایەتی چالاکی وەرزشی پەروەردە .\n- وەرگرتنی پاڵەوانان بەپێی پلانی وەرگرتنی کۆلێژو سکوڵ و بەشەکان دەبێت، بەمەرجێک رێژەی لە 15% تێپەر نەکات بەشێوەیەکی هاوسەنگی لە نێوانی پێشکەشکارانی (زانستی و وێژەیی و ئامادەییە پیشەییەکان و پەیمانگا وەرزشیەکان) .\n- لێژنەیەکی ناوەندی پێک بهێنرێت لەسەر ئاستی زانکۆکان و بەشەکانی هاوشێوە لەسەر ئاستی وەزارەتی خوێندنی باڵا دوای کاندید کردنی پالەوانان لەلایەن کۆلێژ و بەشەکان سەرجەم دیکۆمێنتەکان رەوانەی لێژنەی باڵا بکرێت لە وەزارەت بریاری لەسەر بدرێت .\n- بۆ ساڵی خوێندنی (2017 – 2018 ) پێشکەش کردن و تاقیکردنەوەی لێهاتوویی لە یەک کاتی دیاریکراودا لەسەرجەم زانکۆکانی هەرێم ئەنجام دەدرێت بۆ خولی یەکەم و دووەم .\n- بەرواری وەرگرتنی فۆرم و تاقیکردنەوەکانی قوتابی /خوێندکار لە کۆلێژ و سکوڵ و بەشەکانی وەرزش بەم شێوەیەی خوارەوە دەبێت :\n- لەبەرواری 1/8/2017 تاکو 31/8/2017 فۆرم دابەش دەکریت بەسەر خوێندکاری ئارەزوومەند .\n- لە بەرواری 25/9/ 2017 چاوپێکەوتن ئەنجام دەدرێت .\n- لەبەرواری 26-27/9/2017 تاقیکردنەوەکانی (جەستەیی و کارامەیی) ئەنجام دەدرێت.\n- بەرواری 5/10/2017 کۆتا رۆژی ناردنی ناوی پاڵێوراوان دەبێت بۆ وەزارەتی خوێندنی بالآ.


پەیوەندیمان لە مەترسیدایە !\nده‌سته‌واژه‌ی “خۆپاراستن له چاره‌سه‌رکردن باشتره” ووته‌یه‌ک نییه ته‌نها بۆ به‌رگرتن له نه‌خۆشی به‌کار بێت؛ به‌ڵکو بنه‌مایه‌کی باشه بۆ رێگرتن له ناکۆکییه‌کانی ژیانی هاوسه‌رگیری و په‌ره‌سه‌ندنیان به‌جۆرێک که هه‌ڕه‌شه له‌و ژیانه بکات.\n” په‌یوه‌ندیمان له مه‌ترسیدایه !” ده‌ربڕینی ژنێکه به‌رامبه‌ر به مێرده‌که‌ی که هه‌میشه هه‌ست ده‌کات بێ هیچ هۆیه‌کی دیاریکراو ژیانیان له هه‌ڕه‌شه‌دایه؛ چونکه به‌رده‌وام ره‌فتارو تێروانینه‌کانی ده‌بێته جێی باس و قسه‌کردنێکی زۆر له نێوان خۆی و مێرده‌که‌یدا، به‌وه‌ش نائارامی خێزانی، دڵه‌ڕاوکی، ناجێگیری و تێکچوونی په‌یوه‌ندییه‌کان ده‌بێته مایه‌ی ئاڵۆزییه‌کی زۆر. گرفته‌که‌ش له‌وه‌دایه که به بێ بوونی کێشه‌یه‌کی سه‌ره‌کی هه‌میشه ناکۆکی و مشتومڕه‌کان سه‌رهه‌ڵده‌ده‌ن.\nبێگومان هۆکاری ئه‌و حاڵه‌ته‌ش زۆره له‌وانه؛ تێنه‌گه‌یشتن له بابه‌تێک یان هه‌ڵویستێکی دیاریکراو له لایه‌ن یه‌کێک له دوو هاوسه‌ره‌که یان هه‌ردووکیانه‌وه، جیاوازی تێروانین، نه‌ریتی کۆمه‌ڵایه‌تی، سروشت و که‌سایه‌تی هه‌ریه‌که‌یان، شێوازو ژینگه‌ی په‌روه‌رده‌کردن، نزمی یان خراپی به‌کارهێنانی لایه‌نی ئابوری، ناهاوسه‌نگی له هاوسۆزی و ده‌رنه‌بڕینی خۆشه‌ویستی لایه‌کیان بۆ ئه‌وی دی، خه‌مساردی لایه‌ک و نه‌گرتنه‌ئه‌ستۆی به‌رپرسیارێتی و نه‌بوونی په‌یوه‌ندی تۆکمه به خزم و که‌سوکاری یه‌کێک له دوو هاوسه‌ره‌که.\nبوونی هه‌ریه‌ک له‌وانه هۆکارن بۆ روودانی گفتوگۆو دروستبوونی کێشه؛ به‌ڵام گرنگ زانین و ده‌ستنیشانکردنی جۆری کێشه‌که و دانانی میکانیزمێکه بۆ رێکخستنی ژیانی هاوسه‌رگیری ؛ چونکه خۆدوورخستنه‌وه و دیارینه‌کردنی هۆکاره‌کان په‌یوه‌ندییه‌که ئاڵۆزتر ده‌کات و رووه‌و کۆتایی ده‌بات و رق و بێزاریشی لێ ده‌که‌وێته‌وه؛ نه‌ک چاره‌سه‌ر.\nshort URL: https://yallairaq.com/ku/3Whga\nکاتى کڕینى جل و بەرگى جەژن نییە ! تۆ لەوان زیرەکتر بە .\nتوێژینەوەیەکی نوێ لەسەر مەترسیەکانی حەشیشە


06:38 PM IRAQ\nSUNDAY, 20 JANUARY 2019 - 16:11\nبەشی جیهان- ژمارەیێک لە چاودێرانی سیاسی بڕوایان وایە ئەوەی ئەمریکا دەرحەق بە کورد دەیکات خەیانەتە و لە بەرانبەردا ژمارەیێکی دیکەش دەڵێن پێوەندیی ئەمریکا لەگەڵ کوردی سووریا پێوەندییێکی ستراتێژییانە و تاکتیکییە.\nبڕیارەکەی دۆناڵد ترەمپی سەرۆکی ئەمریکا بۆ کشانەوەی هێزە ئەمریکییەکان لە خاکی سووریا هەرای زۆری نایەوە و کاردانەوەی جیاوازی لێکەوتەوە. هێزی کوردی سووریا هاوپەیمانیی سەرەکیی ئەمریکا بوو بۆ شەڕی دژ بە داعش و ئێستا لەم قۆناغە هەستیارەدا کە تورکیا بەنیازە هێرش بکاتە سەر کوردی سووریا کوردەکان بڕوایان وایە لەلایەن ئەمریکاوە خەیانەتیان لێ کراوە.\nپەیمانگای ویڵسن بە بەشداریی ژمارەیێک لە چاودێرانی سیاسی و شرۆڤەکارانی کاروباری خۆرهەڵاتی ناوەڕاست گردبوونەوەیێکی بەڕێوە بردووە و لەو دانیشتنەدا خوێندنەوەیان بۆ هاوکاری و عیلاقاتی نێوان ئەمریکا و کوردی سووریا کردووە.\nڕابرت فۆرد باڵوێزی پێشووی ئەمریکا لە سووریا لەو دانیشتنەدا کە ڕۆژی 17ی کانوونی دووهەمی 2019 بەڕێوە چوو گوتی بڕیاری کشانەوەی هێزی ئەمریکی و دەست بەردان لە کوردی سووریا خەیانەت کردن نییە لەبەر ئەوەی ئەو هێزانە پاشماوە و باڵێکی سەربازی و سیاسیی پەکەکە و پەکەکەش بە گرووپێکی تیرۆریستی دەزانرێت.\nناوبراو دەشڵێت پێوەندیی نێوان ئەمریکا هێزی کوردی سووریا پێوەندییێکی ستراتێژییانە بوو و ئەو هێزانە کە بە یەپەگە ناسراون سەر بە پەکەکەن و پێوەندیی نێوان ئەمریکا و ئەو هێزانە هەرگیز پێوەندییێکی فەرمی نەبووە.\nڕابرت فۆرد لەبرەی هۆکاری هاوکاری کردنی ئەمریکا لەگەڵ کوردی سووریا زیادی کرد: ئەوان گیرۆدەی دەستی داعش بوون و ئێمەش بە تۆپبارانی ئاسمانی پشتیوانیمان لێکردن. کورد لەبەر خاتری ئەمریکا شەڕی داعشی نەکرد بەڵکوو شەڕی داعش بە قازانجی خۆیان بوو.\nباڵوێزی پێشووی ئەمریکا گوتیشی هاوکاری کردنی ئەمریکا لەگەڵ کوردی سووریا لەبەر ئەوە بوو کە هەردوو لا دوژمنێکی هاوبەشیان بوو ئەگینا ئەمریکا و کوردی سووریا هەرگیز پێوەندی و عیلاقاتی درێژخایەنیان نەبووە.\nلای خۆیەوە لیز سلۆی چاودێری سیاسی و ڕۆژنامەنووسی ناسراویش ڕایگەیاند ئامانجی ئەمریکا لە مانەوەی لە سووریا ئەوە بوو پارێزگاری لە مافی کورد بکات بەڵام لەم دۆخەی ئێستادا ئەو بابەتە دەست نادات. ناوبراویش هەر بە هەمان شێوەی باڵوێزەکەی ئەمریکا بڕوای وایە یەپەگە نەک هەر سەر بە پەکەکەیە بەڵکوو دەتوانین بڵێین لقێکی ئەو گرووپە ناڕازییەی کوردی تورکیایە.\nهەروەها جین هارمەن بەڕێوەبەری پەیمانگاکەش ڕەخنەی لە بڕیارەکەی ئەمریکا بۆ کشانەوەی هێزەکانیان لە سووریا گرت و ڕایگەیاند کوردی سووریا هاوپەیمانێکی تەواوە بۆ ئەمریکا و هۆشداریشی دا کە کشانەوەی ئەمریکا لە سووریا وا دەکات کوردی ئەو وڵاتە بکەونە مەترسیی جیدییەوە.\nفەیسەڵ ئیتانی شرۆڤەکاری سیاسی بۆ کاروباری خۆرهەڵاتی ناوەڕاستیش لەو گردبوونەوە پسپۆڕانەدا ڕایگەیاند: کوردەکان بڕیارەکەی ئەمریکا بۆ کشانەوەی هێزەکانی لە سووریا بە خەیانەت دەرحەق بە خۆیان دەزانن بەڵام بەوەشەوە کورد گەمژە نیە و پێی وانییە کە بەردەوام ئەمریکا پشتیوانیان دەبێت بەڵکوو ماوەی دوو ساڵە سەرقاڵی گفتوگۆ کردنن لەگەڵ حکوومەتی ناوەندیی سووریا.


بۆچی ستراتیجه‌كه‌ی ترامپ به‌رامبه‌ر ئێران شكست ده‌خوات؟\nبۆچوون / بیروڕا :: 25/04/2019\nنووسینی: ئارون دابیت میله‌ر و ریچارد سۆكۆلسكی\nسه‌رچاوه: ریه‌ڵ كلیه‌ر وۆرڵد\nوه‌رگێڕانی: دكتۆر شێركۆ\nئیداره‌ی ترامپ كۆمه‌ڵه ئامانجێكی روون و ئاشكرای هه‌یه به‌رامبه‌ر ئێران: پێویسته تاران مه‌رجه‌كانی ویلایه‌ته یه‌كگرتووه‌كان قبووڵ بكات بۆ ده‌ستپێكردنه‌وه‌ی گفتوگۆ ده‌رباره‌ی ئه‌و رێككه‌وتنه ئه‌تۆمییه‌ی كه ئیمزای كرد له‌گه‌ڵ واشینتۆن و هێزه‌كانی دیكه‌دا، هه‌روه‌ها كۆتایی بهێنێت به سیاسه‌ته‌كانی له ناوچه‌كه‌دا و گه‌شه‌پێدانی مووشه‌كه بالیستییه‌كان بوه‌ستێنێت.\nئه‌وه‌ی كه ئیداره‌كه‌ی ترامپ نییه‌تی ستراتیجێكی واقیعبینانه‌یه بۆ به‌دیهێنانی ئه‌م ئامانجانه. راگه‌یاندنه‌كه‌ی وه‌زیری ده‌ره‌وه‌ی ویلایه‌ته یه‌كگرتووه‌كان مایك پۆمپیۆ سه‌باره‌ت به كۆتایی هاتنی ئه‌و واده‌یه‌ی به‌خشرابوو به 8 وڵات بۆ هاورده‌كردنی نه‌وتی ئێران ناتوانێت حكومه‌تی ئه‌مریكا له به‌دیهێنانی ئه‌و ستراتیجه نزیكتر بكاته‌وه.\nبه‌پێچه‌وانه‌وه مه‌ترسی ئه‌وه له‌ئارادایه كه ئه‌م بڕیاره گوشاری زیاتر بخاته سه‌ر هاووڵاتییانی ئێران به‌بێ ئه‌وه‌ی هه‌ڵوێستی تاران بگۆڕێت یان لاوازی بكات چ جای ئه‌وه‌ی رژێمه‌كه بگۆڕێت.\nگوشاركردن - له‌شێوه‌ی هه‌ڕه‌شه‌ی سه‌ربازی و ئابڵوقه‌ی ئابووری و گۆشه‌گیركردنی دیپلۆماسی - كاتێك كاریگه‌ر ده‌بن كه بخرێنه چوارچێوه‌ی ستراتیجێكی گشتگیر و واقیعییه‌وه كه هه‌م پاداشتی تێدا بێت هه‌م سزا. به‌ڵام ستراتیجێك كه پێداگری بكات له‌سه‌ر 100%ی داواكارییه‌كانی ئیداره‌ی ترامپ و نكوڵی بكات له هه‌موو داواكارییه‌كی ئێران به دڵنیاییه‌وه رووبه‌ڕووی شكست ده‌بێته‌وه چونكه:\n- هه‌نارده‌كانی ئێران ناكرێن به سفر\nئیداره‌كه‌ی ترامپ بڕیاری به‌سفركردنی هه‌نارده نه‌وتییه‌كانی ئێران له‌سه‌ر چه‌ند ئه‌گه‌رێك داڕشتووه؛ یه‌كه‌م: سعودییه و ئیمارات به‌رهه‌مهێنانی نه‌وت زیاد ده‌كه‌ن بۆ رێگریكردن له به‌رزبوونه‌وه‌ی نرخه‌كه. دووهه‌م: كڕیاره گه‌وره‌كانی نه‌وتی ئێران كه بریتین له هیندستان و چین و توركیا ناچار ده‌بن له‌ژێر هه‌ڕه‌شه‌كانی ویلایه‌ته یه‌كگرتووه‌كاندا هاورده‌كردنی نه‌وتی ئێران كه‌م ده‌كه‌نه‌وه چونكه ده‌ترسن ویلایه‌ته یه‌كگرتووه‌كان ئابڵووقه‌ی زیاتریان بخاته سه‌ر.\nسێهه‌م: ئێران بژارده‌ی كه‌می له‌به‌رده‌مدایه بۆ به‌رزكردنه‌وه‌ی نرخی نه‌وت به مه‌به‌ستی زیادكردنی داهات له نه‌وته هه‌نارده‌كراوه‌كه‌ی.\nبه‌ڵام واقیع پێچه‌وانه‌ی ئه‌م خه‌مڵاندنانه‌ی ویلایه‌ته یه‌كگرتووه‌كانه. پێناچێت سعودییه و ئیمارات بۆ ماوه‌یه‌كی دوورودرێژ ئاستی به‌رهه‌مهێنانیان به‌رزتر بكه‌نه‌وه، به‌هۆی نیگه‌رانییان له سه‌قامگیریی بازاڕی نه‌وتدا.\nنه‌وته قورسه‌كه‌ی ئێران كه زۆر وڵات پێویستی پێیه‌تی به نه‌وته خاوه سوكه‌كه‌ی سعودیه جێگه‌ی پڕناكرێته‌وه. توركیا و چین و هیندستان و ره‌نگه هه‌ندێك هاوپه‌یمانی ئه‌وروپیش هه‌وڵ بده‌ن خۆیان له ئابڵوقه‌كانی ویلایه‌ته یه‌كگرتووه‌كان بدزنه‌وه له‌به‌ر هۆكاره ئابووری و جیۆپۆلیتیكییه‌كان.\nهه‌روه‌ها ئێران ده‌توانێت ره‌وانه‌كردنی نه‌وت به كه‌نداوی فارسیدا كه‌م بكاته‌وه. تاران هه‌ڕه‌شه‌ی داخستنی گه‌رووی هورمز ده‌كات و ده‌توانێت كرده‌وه‌ی ئه‌لیكترۆنی ئه‌نجام بدات دژی ژێرخانی نه‌وتی ئه‌وبه‌ری كه‌نداو.\n- ئابڵوقه‌كان سیاسه‌تی ناوچه‌یی ئێران ناگۆڕن\nكۆتایهاتنی مۆڵه‌تی رێگه‌پێدان به هاورده‌كردنی نه‌وتی ئێرانی و هه‌روه‌ها بڕیاری واشینتۆن سه‌باره‌ت به سوپای پاسدارانی شۆڕشی ئیسلامی ئێران وه‌ك رێكخراوێكی تیرۆریست هیچیان ناتوانن به‌شێوه‌یه‌كی بنه‌ڕه‌تی هه‌ڵوێست و سیاسه‌تی ئێران له ناوچه‌كه‌دا بگۆڕن.\nبه‌لای حكومه‌تی ئێرانه‌وه پشتگیریكردنی هاوپه‌یمانه شیعه‌كان له ئێران و سوریا و لوبنان و به‌تایبه‌ت له یه‌مه‌ندا وه‌ك مه‌سه‌له‌یه‌كی گرنگی ئاسایشی نه‌ته‌وه‌یی خۆی ده‌بینێت. سیاسه‌تێكه دژی هه‌ژموونی سوونه و سه‌نگه‌رێكه به‌رامبه‌ر به كاریگه‌ری ئه‌مریكا.\nتاران حاڵی حازر پشتیوانیكردنی دارایی ئه‌م هاوپه‌یمانانه‌ی كه‌مكردووه‌ته‌وه و ره‌نگه ناچار بێت زیاتریش كه‌میان بكاته‌وه. به‌ڵام تاران ئاماده‌یه قوربانی گه‌وره بدات بۆ به‌رگریكردن لێیان.\nهاوپه‌یمانه ناوچه‌ییه‌كان و دۆسته‌كانی ئێرانیش پاڵنه‌ر و شێوازی خۆیان هه‌یه بۆ هاوپه‌یمانێتی له‌گه‌ڵ تاران و پشتیوانیكردنی سیاسه‌ته‌كانی.\n- گۆڕینی رژێم خه‌یاڵه\nوه‌زیری ده‌ره‌وه‌ی ویلایه‌ته یه‌كگرتووه‌كان جه‌خت ده‌كاته‌وه و ده‌ڵێت (هه‌ڵمه‌تی ئه‌وپه‌ڕی گوشار) بۆ ئه‌وه‌یه ئێران به ناچاریی بگه‌ڕێته‌وه سه‌ر مێزی گفتوگۆ. ئه‌م قسه‌یه جێگه‌ی باوه‌ڕ نییه چونكه پۆمپیۆ و جۆنبۆڵتنی راوێژكاری ئاسایشی نه‌ته‌وه‌یی ئه‌مریكا دوو پاڵه‌وانی دێرینی هه‌وڵی گۆڕینی سیستمی حوكمڕانی تارانن.\nدوانزه داواكارییه‌كه‌ی پۆمپیۆ له ئێران كه ساڵی رابوردوو ئاشكرای كردن به كرده‌وه فه‌رمانه به‌وه‌ی كه ئێران له مه‌سه‌له‌ی رێككه‌وتنه ئه‌تۆمییه‌كه و سیاسه‌تی ناوچه‌یی و تاقیكردنه‌وه موشه‌كییه‌كان و ته‌واوی ئه‌و كرده‌وانه خۆی به‌ده‌سته‌وه بدات كه ویلایه‌ته یه‌كگرتووه‌كان حه‌زی پێیان نییه.\nئێران په‌له‌ی نییه بۆ گفتوگۆكردن وای به چاكتر ده‌زانێت چاوه‌ڕێی كۆتاییهاتنی ماوه‌ی سه‌رۆكایه‌تی ترامپ بكات به‌و هیوایه‌ی كه جارێكی دیكه هه‌ڵنابژێردرێته‌وه و ئه‌وسا ئیتر حكومه‌تی داهاتووی ویلایه‌ته یه‌كگرتووه‌كان ده‌گه‌ڕێته‌وه بۆ رێككه‌وتنه ئه‌تۆمییه‌كه.\nگۆڕینی رژێم له‌ڕێی گوشاری ده‌ره‌كییه‌وه خه‌یاڵه. بۆ نموونه سه‌یری هه‌وڵه‌كانی ویلایه‌ته یه‌كگرتووه‌كان بكه بۆ له‌كۆڵكردنه‌وه‌ی رژێمی مادورۆ له ڤه‌نزوێلا.\nویلایه‌ته یه‌كگرتووه‌كان به‌رامبه‌ر به ڤه‌نزوێلا چه‌ندین كارتی گرنگی به‌ده‌سته‌وه‌یه، له‌ڕووی جوگرافییه‌وه نزیكییه‌تی و ئۆپۆزسیۆنێكی شه‌رعیش هه‌یه له‌سه‌ر زه‌وی و وتوانیویه‌تی ئابووری ڤه‌نزوێلا بخنكێنێت، كه‌چی له‌گه‌ڵ ئه‌وه‌شدا واشینتۆن و هاوپه‌یمانه‌كانی سه‌ركه‌وتنیان به‌ده‌ست نه‌هێناوه.\nبه‌پێچه‌وانه‌وه رژێمی ئێران به‌لای ملیۆنه‌ها ئێرانییه‌وه شه‌رعییه‌تی هه‌یه و ماوه‌ی 40 ساڵه له‌ده‌سه‌ڵاتدایه و خاوه‌نی هێزێكی سه‌ركوتكه‌ری زه‌به‌لاحه و رووبه‌ڕووی ئۆپۆزسیۆنێكی رێكخراو نه‌بووه‌ته‌وه و په‌كین و مۆسكۆش پشتیوانی لێ ده‌كه‌ن.\nئه‌وه خه‌یاڵه گه‌ر واشینتۆن وابزانێت ده‌توانێت رژێمی ئێران بگۆڕێت. ئه‌گه‌ر گۆڕانكاری له ناوه‌وه‌ش رووبدات له‌ژێر هه‌ژموونی خودی ئێرانییه‌كاندا ده‌بێت. له‌ڕاستیدا ترامپ پێش مه‌لاكان ده‌ڕوات.\nئیداره‌ی ترامپ ده‌توانێت ئازاری قورس به ئێران بگه‌یه‌نێت به‌ڵام ناتوانێت نائارامیی گه‌وره‌ی ناوخۆیی وا دروست بكات كه رژێمه‌كه هه‌ره‌س بهێنێت یان گۆڕانكاریی بنه‌ڕه‌تی له سیاسه‌تی ناوچه‌یی تاراندا دروست ببێت.\nسترانیجی ئیداره‌ی ترامپ له راستیدا ده‌بێته هۆی زه‌حمه‌تتر كردنی گوزه‌رانی هاووڵاتیانی ئێران و دروستكردنی گرژی و ئاڵۆزی زیاتر له ناوچه‌كه‌دا و ناكۆكی زیاتر له‌نێوان ویلایه‌ته یه‌كگرتووه‌كان و هاوپه‌یمانه ئه‌وروپییه‌كانیدا. هه‌روه‌ها مه‌ترسی زیاتر دێته ئاراوه سه‌باره‌ت به ململانێكانی نێوان واشینتۆن و تاران كه كۆمه‌ڵه ئه‌نجامێكی ترسناك و مه‌زه‌نده‌نه‌كراوی ده‌بێت بۆ سه‌ر به‌رژه‌وه‌ندییه‌كانی واشینتۆن له خۆرهه‌ڵاتی ناوه‌ڕاستدا.


داینامیکی داهێنان - قەڵەم\nتاریخ ایجاد در پنج شنبه, 23 آبان 1398 13:58\nکاتێک ئازادی دێتەئاراوە، زەینی مرۆڤ لە کۆت و بەندە باوەکان قوتاری دەبێ و هەوڵدەدا لە رێگای خەیاڵ و فەنتازایەوە جیهانی خۆی بخوڵقێنێ. بەڵام داخۆ کاتێک ئازادی بە وەها جیهانێک دەگا بە مانای ئەوەیە ئیتر هیچ چەشنە یاسا و رێسایەک لە خودی جیهانە خوڵقاوەکەدا نیە؟\nبێگومان هەموو بەرهەم و دەقێک لە لۆژیکێکی دەروونی پێڕەوی دەکا، جیاوازییەکە تەنیا لەوەدایە کە ئەوان بەرهەمهێنەری لۆژیکێکی نوێن.\nکەواتە دەتوانین بڵێین لە جیهانی هونەر و ئەدەبدا هەمیشە جۆرێک لە لۆژیک لەگەڵ خەیاڵ رێدەکا و کاتێک بەرهەم لەدایک دەبێ ئەم لۆژیکە نوێیە کە جیاوازە لە لۆژیکە باوەکانی هەتا هەنووکە، دەبێتە پێوەرێکی نوێ بۆ هەڵسەنگاندنی دەق.\nدەتوانین بڵێین خەیاڵ و فەنتازیا سەرەڕای توانایان بۆ شکاندنی دۆخی باو، بەڵام سەرلەنوێ لە رێگای خوڵقاندنی بەرهەم و لۆژیکی نوێوە رێگا بۆ شۆڕشێکی تر لە خەیاڵ و فەنتازیادا دروستدەکەن و بەم شێوەیە داینامیکی داهێنان بەردەوام دەبێ.\n١٤ نۆڤێمبری ٢٠١٩